Рустам Акрамов: Ҳаммаси Куперга эмас, футболчиларимизга боғлиқ\n22 август, 2018, 11:24\nАйни пайтда Индонезияда Осиё ўйинлари мусобақаси бўлиб ўтаётганидан хабарингиз бор. Унда кўплаб спорт турлари қаторида футболчиларимиз ҳам иштирок этишаётганини биласиз, албатта. Аслида ҳам бошқа спорт турларига қараганда доимгидек футбол мусобақасига бўлган қизиқиш катта. Қишда U-22 ёшлилар ўртасидаги Осиё чемпионатида ғолибликни қўлга киритган Равшан Ҳайдаров жамоаси эндиликда Индонезиядаги Осиё ўйинларида қатнашмоқда. Шу боисдан ҳам халқимизнинг ушбу жамоамиздан яна бир бор умиди катта. Чунки Хитойдадаги мусобақада чемпион бўлиб қайтган жамоамиз энди Осиё ўйинларида ҳам жавлон уриб, ўзини кўрсатишга ҳаракат қилишмоқда. Бу мусобақанинг биз учун яна бир эътиборли томони шундаки, 1994 йили Рустам Акрамов бош мураббийлигидаги терма жамоамиз Япониянинг Хиросима шаҳрида Осиё ўйинлари ғолиби бўлгани барчамизнинг ёдимизда. Шундан бери терма жамоамизнинг халқаро миқёсидаги ғалабасини соғиниб келяпмиз. Тўғри, ўз вақтида ўсмирлар терма жамоамиз Осиё чемпиони бўлишди. Қолаверса, шу йилнинг январь ойида олимпиячиларимиз Осиё чемпионатида чемпион бўлиб қайтишди. Аммо Осиё ўйинлари мусобақасида ҳали Акрамов жамоасининг қайд этган натижаси такрорланганича йўқ. Лекин катта эҳтимол билан айнан ҳозирги Ҳайдаров жамоаси 1994 йилги чемпионликни такрорлаши мумкинлиги кўп гапирилмоқда. Чунки бу жамоамизда ҳар қачонгидан кўра мотивация кучли.\n“Ҳаммаси Ҳайдаровга боғлиқ”\nФутболимиз профессори Рустам Акрамовни юқорида бежизга эслаб ўтмадик. Ўзбек футболи учун биринчи тарихий ғалабани келтиришда жуда катта ҳиссасини қўшган. Лекин ҳозиргача бирор-бир мураббий унинг натижасини такрорлай олгани йўқ. Акрамов ҳам Индонезиядаги ўйинларни диққат билан кузатиб боряпти ва терма жамоамизнинг чемпион бўлишига умид қиляпти.\n- Терма жамоамиз иштирокидаги ўйинларни кўряпман. Ҳа, улар яхши ўйинлар кўрсатишяпти, - деб гап бошлади, Акрамов. - Рақиблар ҳақида тўхталадиган бўлсам, масалан Бангладеш термаси бизнинг савиямиздаги рақиб эмас. Лекин Қатарни терма жамоасини кўриб ҳайрон бўлдим. Албатта, йигитларимизнинг йирик 6:0 ҳисобидаги ғалабасидан хурсанд бўлдим. Бироқ тан олиш лозимки, айнан Қатар устидан мана шундай ўта йирик ҳисоб билан ютишимизни кутмаганим рост. Таиланд билан учрашувда ҳам жамоамиз ғалабага эришиб, гуруҳда 100 фоизли натижа кўрсата олди. Бунгача кейинги босқичда Ўзбекистоннинг қайси рақиб билан тўқнаш келиши ҳаммани қизиқтираётганди ва бу қайсидир маънода биз учун муҳим ҳам эди. Энди навбатдаги босқичда Гонконг билан ўйнаймиз. Шуни унутмаслик керакки, бу 20 кун давом этадиган мусобақа. Футболчиларимиз кейинчалик чарчаб қолишмайдими, руҳий томондан тўла тайёрми? Бу борада ҳамма нарса терма жамоамиз бош мураббийи Равшан Ҳайдаровга боғлиқ десам янглишмайман. Лекин терма жамоамиз яхши томонлама таассурот қолдиряпти. Чунки жамоамизда иқтидорли ўйинчилар кўп. Ҳар қандай ҳолатда ҳам вакилларимиздан яна бир бор ижобий натижаларни кутамиз. Шу боис яхши ният қиламиз.\n“Халқимиз ҳам, мен ҳам ғолибликни хоҳлаяпмиз”\nТерма жамоамиз гуруҳда 100 фоизли натижа кўрсатиб, яна бир бор катта имкониятларга эга эканини кўрсатмоқда. Осиё чемпионлигидан кейин энди Осиё ўйинлари ғолиблигини қўлга киритишга бўлган чанқоқлик ҳаммамизда кучли. Бу борада Рустам Акрамов шундай деди:\n- Терма жамоамизнинг Осиё ўйинлари ғолиби бўлишини ҳаммамиз хоҳлаяпмиз. Агар шундай юксак натижани кўрсатишса бундан бутун халқимиз хурсанд бўлади ва шу жумладан мен ҳам. Бунинг учун бизда яхши имконият бор. Равшан Ҳайдаров эса менинг дўстим ва шогирдим. У илгари менинг қўл остимда ўйнаган. Ҳозирда халқимиз терма жамоамизнинг ушбу Осиё ўйинларида чемпион бўлишига мухтож. Чунки бундай муваффақиятни анчадан бери кутяпмиз.\n“Натижа талаб қилишнинг ёмон жиҳати йўқ”\nЯна бир гап: терма жамоамиз учун натижа устивор вазифага айлангани ҳеч кимга сир бўлмаса керак. Мақсад аниқ: фақат чемпионлик! Бу эса футболчиларимизга қўшимча масъулият юклаши тайин. Ўзига яраша босим ҳам бўлиши мумкин. Лекин жамоамизда ўзига яраша тажриба ҳам борлигини унутмаслик керак.\n- Ҳар бир натижа жамоага куч беради. Шундай экан, йигитларимиздан натижани талаб қилиш фазилатида ҳеч қандай ёмон нарса йўқ. Аксинча, бу фойдали бўлади. Футболчиларимизга қўшимча иштиёқ ва куч беради. Руҳини кўтаради, - дейди Акрамов.\n“Купер тажрибали мутахассис”\nШу ўринда Ўзбекистон миллий терма жамоасига янги бош мураббий этиб тайинланган аргентиналик Эктор Купер ҳақида ҳар ким ўз фикрини билдирмоқда. Шу жумладан бу борада Акрамов қандай муносабатда эканлигини билиш ҳам биз учун қизиқ эди.\n- Эктор Купер? Билмадим. Тўғриси, ҳаммаси Куперга эмас, балки футболчиларимизга боғлиқ. Агарда терма жамоамиз учун муносиб бўлган ўйинчиларимиз кўп бўлса, бу Куперга ҳам яхши бўлади. Мабодо, иқтидорли футболчиларимиз кам бўлса, у ҳолда Купер бўладими ёки бошқасими, яхши натижа кутиш амримаҳол. Лекин тан олиш керакки, Эктор Купер жуда тажрибали мутахассис. Ҳаммасини вақт кўрсатади.\n“Ҳозирги формат билан узоқ яшаб бўлмайди”\nБу йилдан эътиборан янги форматда ўтаётган Ўзбекистон Суперлигаси чемпионатида ўсиш кузатилаётгандек эди. Аммо камчиликлар ҳам йўқ эмас. Хўш, бу формат Рустам Акрамовичга ёқяптими? Буни ўзидан эшитамиз.\n- Ҳозирча чемпионатимиз яхши, ёмон эмас. Суперлигада нисбатан сифат сезиляпти. Муросасиз, курашувчан ўйинлар бўляпти. Лекин асосий баҳсларни асосан олтита шаҳарда кўришяпти-да. Агар Англияни оладиган бўлсак, у ерда 80 та жамоа бор. Тўртта лигада 20 тадан клуби қатнашади. Майли, бир-икки йил мана шундай тизимда ўйинларимиз ўтаверсин. Аммо яқин келажакда бизга барибир тўлақонли чемпионат керак. Яъни, чемпионатимизда 16-18 та қатнашадиган жамоалар зарур. Ҳозирги формат билан эса узоқ қолиб бўлмайди. Бу ҳолатни вақтинчалик деб қабул қилсак яхши бўларди.\nРустам ака, Суперлига формати буйича фикрига кушиламан. Бу вактинчалик формат, деб караш тугри. Келажакда, Премьер лигага айланириб мусобакада 16 та жамоа катнашгани маькулрок. Чунки, Республикамиз барча худудларида катта футбол албатта булиши керак. Хозирги 6 таликка назар ташласаг, Тошкент шахри ва вилоятидан 4 та жамоа, бу дегани 70% уйин шу худудда булиб утади. Колган 6 таликни ярим жамоасида мотивация деярли йук. Факат Нефтчи курашиши мумкин. Про-лигадан Андижон чикиши деярли хозирданок маьлум. Машьал чика олмайди. Хуллас интрига йук. УФА ва ПФЛ эса келишилган уйинларга карши жиддий курашмас экан, футболимиз савияси барибир паст булиб колади. Рустам ака шуни куриб эски форматга кайтиш оптимал вариантлигини тушунтирмокчи. УФА га келгусида ишларида омад тилайман!


Суперлига. Бугун Тошкент дербиси, "Қизилқум" эса Қўқонда меҳмон бўлади / Olamsport.com\n23:29Бокс. Ўсмирлар ўртасидаги Ўзбекистон чемпионатига қуръа ташланди\t0 22:58"Реал"ни ЕЧЛ фаворити деб ҳисоблашмаётгани жуда кулгили"\t0 19:47Расман: Ҳамюртимиз UFC 254 кечасининг асосий кардида октагонга кўтарилади + ФОТО\t1 19:33Респиратор тақиб олган Хабиб фалсафий фикр қолдирди + ФОТО\t0 19:10Хатирчи туман БЎСМ фаолияти билан яқиндан танишамиз\t0 18:49Таэквондочиларимиз Мексика турнирида яна 2 та медаль қўлга киритишди\t0 18:28Жонс январда МЮдан кетмоқчи\t0 18:07Таэквондо ИТФ бўйича онлайн Ўзбекистон чемпионати ўтказилади\t0 17:46Қашқадарёда спорт тадбирлари давом этмоқда\t0 17:25Рафаэль Надаль Венага бормайди\t0 17:04Ўзбекистон МТЖ 12 ноябрь куни бўладиган ўйинга бир ҳафта олдин йиғилади\t0 16:43Нурмагомедов Чендлерга: Уйга қайтавер!\t0 16:22Мария Шарапова 8,6 млн долларга ранчо сотиб олди\t0 16:01Генри Сехудо Теофимо Лопесни жангга чорлади\t3 15:40WhoScored: "Верона" - "Женоа" ўйини учун Шомуродовга нечи балл қўйилди?\t0\n19 июн 10:37\nСуперлига. Бугун Тошкент дербиси, "Қизилқум" эса Қўқонда меҳмон бўлади\nТеглар : СуперлигаБунёдкорПахтакор\nБугун футбол бўйича Coca Cola Суперлигасида 5-тур ўйинлари старт олади.\nCoca Cola Суперлига. 5-тур\n19:00 - “Қўқон-1912” – “Қизилқум”\nҲакамлар: Вадим Агишев, Ришат Нугманов, Хусан Набиев, Акмал Раҳимов\nРестартни мағлубият билан бошлаган икки клуб ўртасидаги баҳс. Бу жамоалар шу пайтга қадар чемпионат доирасида 18 марта тўқнаш келишган. Ўйинларнинг 6тасида қўқонликлар, 11тасида навоийликларнинг қўли баланд келган. Битта учрашувда дуранг натижаси қайд этилган. Ўтган мавсум ўзаро ўйинларда сафарда ўйнаган жамоа ғалаба қозонгани эътиборга молик. Навоийда "Қўқон-1912" 1:0 ҳисобида ютган бўлса, Қўқонда "Қизилқум" 2:1 ҳисобида муваффақиятга эришган.\n20:00 - “Пахтакор” – “Бунёдкор”\nВадим Абрамов ва Шота Арвеладзе тўқнашуви. Чемпионатлар тарихида бу жамоалар 28 беллашувда майдонга тушишган. Уларнинг 10 тасида "Пахтакор" зафар қучган бўлса, 9 та баҳсда дуранг кузатилган. Яна 9 та баҳсда "Бунёдкор" ғолиб бўлган. Бир йил олдин ушбу жамоалар ўртасидаги баҳслар ғалати бўлган. Биринчи даврадан ўрин олган "Бунёдкор" - "Пахтакор" учрашуви "Пахтакор" стадионида ўтказилган ва унда номинал меҳмонлар 2:1 ҳисобида ғалаба қозонишган. Иккинчи даврадан ўрин олган "Пахтакор" - "Бунёдкор" учрашуви эса "Бунёдкор" ўйингоҳида ташкил этилган ҳамда унда номинал меҳмонлар, яъни "қалдирғочлар" 3:2 ҳисобида зафар қучишган. "Шерлар" 2019 йилги мавсумда чемпионатда бир бор мағлуб бўлишди ва ўша мағлубият Вадим Абрамов бошчилигидаги "Бунёдкор"дан қабул қилинганди.\nСуперлига. Бугун 19-тур старт олади. АГМК Муборакда меҳмон 0\nҚатар клуби Машарипов учун 1 миллион доллар таклиф қилди 0\n“Бош вазир кубоги-2020” футбол мусобақасининг навбатдаги кунидан ФОТОРЕПОРТАЖ 0


Фадеев Наргиз билан жанжалдан сўнг юрак хуружига учради - ОАВ\n16:23 29.10.2019 (Янгиланган 16:27 29.10.2019)\nОАВда 51 яшар продюсерга асаб чарчоғи туфайли рўй берган инфаркт олди ҳолати ташхиси қўйилгани ҳақида хабарлар тарқалган эди\nТОШКЕНТ, 29 окт - Sputnik. Кеча Интернет тармоғида Максим Фадеевнинг юрак хуружига учрагани ҳақида хабарлар тарқалди: 51 яшар продюсер ўзини ёмон ҳис эта бошлаган, композиторнинг Подмосковьедаги уйига келган шифокорлар унга асаб чарчаши туфайли юзага келган инфаркт олди ҳолати ташхисини қўйишган.\nСал вақт ўтиб, продюсер директори, ушбу маълумотларни рад этди.\n"Ҳеч қандай муаммо йўқ. Ҳаммаси яхши. Маълумот нотўғри", - дейилади хабарда.\nШунга қарамай, Фадеевнинг шогирди Ольга Серябкина ўз Instagram'ида артист билан бирга тушган суратни жойлаган ва изоҳ ўрнида: "Ўзни авайлаш керак. Ҳаётда энг қадрлиси - соғлик. Ҳаммаси яхши бўлишига ишонаман", - деган сўзларни ёзиб қолдирган.\nКейинчалик Фадеевнинг шахсан ўзи Instagram орқали мухлисларга мурожаат қилди. У телебошловчи Борис Корчевников билан бирга тушган суратини эълон қилиб, "Ҳаётимда яхшиликлар ҳам, ёмонликлар ҳам бўлган, мен бу ҳақда "Инсон тақдири" кўрсатувида гапирдим", дея ёзган.\nИнтервью давомида продюсер мураккаб кечган болалиги, курашчи бўлиш орзуси, юракдаги муаммолари ва уни санъат йўлида ҳамда шахсий ҳаётда бир зумда "улғайтирган"клиник ўлим ҳақида сўзлаб берган.


Жоқары оқыў орынларында жаслар жетекшилери сайлаўларын өткериў ТӘРТИБИ » KarInform\nЖоқары оқыў орынларында жаслар жетекшилери сайлаўларын өткериў ТӘРТИБИ\nЖаслар жетекшилериниң сайлаўлары оқыў жылының басында (сентябрь айы) өткериледи.\nСайлаўлар бес басқышта шөлкемлестириледи:\nБиринши басқыш – барлық топарларда топар жетекшилери сайланады;\nЕкинши басқыш – барлық факультетлерде жетекшилер сайланады;\nҮшинши басқыш – барлық жоқары оқыў орынларында жетекшилер сайланады;\nТөртинши басқыш – Қарақалпақстан Республикасы, ўәлаятлар ҳәм Ташкент қалалық Жаслар Кеңеси ағзалары сайланады;\nБесинши басқыш – Республикалық Жаслар Кеңесиниң ағзалары сайланады.\nТопар жетекшилерин сайлаў тәртиби:\nТопар жетекшилериниң сайлаўында топар студентлериниң ҳәммеси қатнасыўы керек.\nСайлаўларды өткериўде кеминде бир ҳәпте алдын исши топар дүзиледи. Исши топарға топар басшысы, алдынғы оқыў жылының топар жетекшиси ҳәм жоқары оқыў орны факультет жетекшилер кеңеси ўәкили киреди.\nБул исши топар сайлаў күни ҳәм оны өткериў тәртибин белгилейди. Исши топар студентлерге Өзбекистан жаслар аўқамының мақсети, бағдарлары, жетекшилериниң ўазыйпалары ҳаққында түсиник бериўи керек.\nБарлық топар студентлери топар жетекшиси лаўазымына өз кандидатурасын усыныўы мүмкин.\nҲәр бир талабанға 10 минут ўақыт бериледи. Бул ўақыт даўамында талабан өз бағдарламасы, жетекшиге жүклетилген ўазыйпаларды қалай аткарыўы ҳаққында мағлыўмат береди. Талабанлыққа қойылған студентлер қай формада өзлерине жүкленген ўазыйпаларды әмелге асырмақшы екенлиги ҳаққында пикирлесиўи мүмкин. Топар жетекшилериниң сайлаўы топар студентлери тәрепинен улыўмалық, тең ҳәм тиккелей сайлаў ҳуқықы тийкарында ашық даўыс бериў жолы арқалы әмелге асырылады.\nТопар жетекшилери бир жыл мүддетке сайланады.\nФакультет жетекшилерин сайлаў тәртиби:\nФакультет жетекшилериниң сайлаўында студентлердиң ҳәммеси қатнасады.\nСайлаўларды өткериўден кеминде бир ҳәпте алдын исши топар дүзиледи. Исши топар қурамына факультет деканы, оның руўхыйлық ҳәм ағартыўшылық ислери бойынша орынбасары ҳәм ең белсенди студент киреди.\nФакультет жетекшиси лаўазымына талабанлардың ҳүжжетлери 5-сентябрьге шекем қабылланады.\nФакультет жетекшилери сайлаўлары 6-10-сентябрь күнлери аралығында өткериледи.\nБул ўақытта жетекшиликке талабан сыпатында көрсетилген студентлер өз бағдарламалары менен үгит-нәсият жумысларын алып барады. Ақырында ашық даўыс бериў жолы арқалы тийисли жетекшилер сайланады.\nФакультет жетекшилери бир жыл мүддетке сайланады.\nЖоқары оқыў орны жаслар жетекшилерин сайлаў тәртиби:\nЖоқары оқыў орны жаслар жетекшилериниң сайлаўында студентлердиң ҳәммеси қатнасады.\nСайлаўларды өткериўден кеминде бир ҳәпте алдын исши топар дүзиледи. Исши топар қурамына районлық кеңес баслығы, жоқары оқыў орнының ректоры, оның руўхыйлық ҳәм ағартыўшылық ислери бойынша орынбасары ҳәм ең белсенди студент киреди.\nЖаслар жетекшиси лаўазымына талабанлардың ҳүжжетлери 10-сентябрьге шекем қабыл етиледи.\nТалабанларға сайлаў алды үгит-нәсият жумысларын алып барыў ушын 10 күн (он күн) мүддет (11-сентябрьден 20-сентябрьге шекем) бериледи. Талабанлар бул ўақыт аралығында сайлаўшыларды өз бағдарламалары менен таныстырады.\nЖаслар жетекшиси сайлаўына таярлық көриў ҳәм оны өткериў ашық формада әмелге асырылады.\nСайлаў алды үгит-нәсият илажлары сайлаў күнинен бир күн алдын тоқтатылады.\nСайлаўлар 22- ямаса 23-сентябрь күни саат 8:00ден саат 18:00ге шекем өткериледи.\nСайлаўда сайлаўшылардың салыстырмалы көп даўысын топлаған талабан жаслар жетекшиси етип сайланған есапланады.\nСайлаўшылардың 33 (отыз үш) процентинен азы қатнасқан сайлаў өтпеген деп табылады.\nСайлаўда жеңип шыққан талабан өз кеңесин қәлиплестиреди.\nҚарақалпақстан Республикасы, ўәлаятлар ҳәм Ташкент қалалық Жетекшилер Кеңеси ағзаларын сайлаў тәртиби:\nҚарақалпақстан Республикасы, ўәлаятлар ҳәм Ташкент қалалық Жетекшилер Кеңеси ағзалары Өзбекистан жаслар аўқамы Уставында белгиленген мақсет ҳәм ўазыйпаларды избе-из әмелге асырыў, Өзбекистан жаслар аўқамының районлық (қалалық) Кеңеслери жумысын жетилистириўде белсене қатнасатуғын Кеңес ағзалары болып табылады.\nЖетекшилер Кеңеси ағзалары ҳаққындағы мағлыўматлар Қарақалпақстан Республикасы, ўәлаятлар ҳәм Ташкент қалалық «Камалак» балалар шөлкеминде топланады.\nҚарақалпақстан Республикасы, ўәлаятлар ҳәм Ташкент қалалық Жетекшилер Кеңеси ағзалары бир жыл мүддетке сайланады.\nРеспубликалық Жетекшилер Кеңеси ағзаларын сайлаў тәртиби:\nРеспубликалық Жетекшилер Кеңеси ағзалары Қарақалпақстан Республикасы, ўәлаятлар ҳәм Ташкент қалалық Жетекшилер Кеңеси ағзалары ушын сентябрь айында шөлкемлестирилетуғын «Бирлесип, биз үлкен күшпиз!» ураны астындағыы оқыў-семинары шеңберинде сайланады.\nТопар, факультет, жоқары оқыў орны жаслар жетекшиси, Қарақалпақстан Республикасы, ўәлаятлар ҳәм Ташкент қалалық Жетекшилер Кеңеси ағзалары ҳаққындағы мағлыўматлар Республикалық «Камалак» балалар шөлкеминде топланады.\nРеспубликалық Жетекшилер Кеңесиниң ағзалары бир жыл мүддетке сайланады.\nӨзбекистан Республикасы Жоқары ҳәм орта арнаўлы билимлендириў министрлиги, Ташкент қаласы, 2017-жыл 22-август.\nӨзбекистан жаслар аўқамы Орайлық Кеңеси, Ташкент қаласы, 2017-жыл 22-август.\nЖаслар аўқамы Нөкис қалалық Кеңеси баслыu ...\n21-июль күни Жаслар аўқамы Нөкис қалалық Ке&# ...


«Бундан буён Ўзбекистонда бирор-бир аёл давлат ва жамиятнинг эътиборидан четда қолмайди» – Шавкат Мирзиёев - Daryo\n12:24, 06.03.2021 9830\nОхирги 3 ойда «аёллар дафтари»га киритилган 80 минг нафар хотин-қизнинг муаммолари ҳал этилди. Ижтимоий ҳимояга муҳтож, турмуш шароити оғир аёлларнинг 32 минг нафари иш билан таъминланди. Бу ҳақда айни пайтда Тошкент шаҳридаги Конгресс-холлда 8 март – Халқаро хотин-қизлар куни муносабати билан ўтказилаётган тантанали маросимда Ўзбекистон Президенти Шавкат Мирзиёев сўз юритди, дея хабар бермоқда «Дарё» мухбири.\nУй-жой сотиб олиш учун 1 минг 250 нафар опа-сингилларимизга қарийб 22 миллиард сўмлик бошланғич бадаллар тўлаб берилди. Жорий йилда ҳам ушбу хайрли ишлар давом эттирилади ва бу борада куни-кеча янги Қарорни имзоладим. Унга кўра, жамиятда аёлларимизга бўлган эътиборни энг қуйи бўғингача, маҳаллагача тушириб, уларни ҳар томонлама қўллаб-қувватлашнинг яхлит тизими яратилмоқда. Бундан буён Ўзбекистонда бирор-бир аёл давлат ва жамиятнинг эътиборидан четда қолмайди. Буни ҳар бир раҳбар билиши керак, — деди Президент.\nМавзуга доир: «Сиз аёлларнинг шаънингизга мадҳиялар айтиш учун одам шоир бўлиб туғилмаганига афсусланиб қолади» – Шавкат Мирзиёев\nАввалроқ Шавкат Мирзиёев 8 март – Халқаро хотин-қизлар куни муносабати билан бир гуруҳ аёлларни мукофотлагани ҳақида хабар берилган эди. Ўзбекистонда 14 маҳкума байрам арафасида озодликка чиқарилди, яна 2 аёлнинг жазоси енгиллаштирилган.\n23:09, 10.10.2020 260298\n23:58, 22.09.2020 221330\n18:19 Бугун 318\n17:56 Бугун 1445\n17:36 Бугун 4816\n17:17 Бугун 12527\n21:47, 14.05.2021 104888\n22:37, 13.05.2021 81696\n23:53, 14.05.2021 79656\n22:16, 13.05.2021 77256


НАМАНГАНДАН ОЧКО БИЛАН ҚАЙТДИК\nБир неча дақиқа олдин Косонсойдаги ўйингоҳда «Навбаҳор» ва «Динамо» ўртасидаги 23-турнинг энг сўнгги учрашуви якунланди. Қизиқарли кечган учрашувда Аҳмад Убайдуллаев шогирдлари Намангандан очко билан қайтишди.\nУчрашув меҳмонларнинг ҳужумлари остида бошланиб, илк дақиқалардан ҳар икки жамоа жарима майдони олдида хавфли вазиятлар юзага кела бошлади. Ҳисобни очиш эса кўҳна шаҳар вакилларига насиб этди. Ўйиннинг 26-дақиқасида Александр Хвостунов томонидан ошириб берилган тўпни Сирожиддин Сайфиев Денис Романенко дарвозасига жойлаб қўйди, 0:1. Самарқандликлар устунлигида ўтган дастлабки бўлим ҳисобда ҳам акс этди.\nУшбу ҳисоб мезбонларни қониқтирмаслиги аниқ эди. Кутилганидек мухлислар қаршисида тўп сураётган «Навбаҳор» иккинчи бўлимда ҳужумкорликни оширди ва ўйиннинг 61-дақиқасида мувозанатни тиклади. Санжар Асқаралиев бурчакдан етказилган тўпни бош билан дарвозага йўллади, 1:1.\nЎйин сўнггигача ҳар икки томонда ҳам ғалабани ўз томонига оғдиришга имкониятлар бўлди, бироқ вазиятларда футболчиларга аниқлик етишмади. Натижада ўйин 1:1 ҳисобидаги адолатли якун билан интиҳо топди. Ушбу дуранг динамочиларга хавфли зонадан чиқиш имкониятини берди.\n18 октябрь (сешанба)\n«НАВБАҲОР» - «ДИНАМО» - 1:1 (0:1)\nКосонсой, 7 000 томошабин.\nҲакамлар: Р.Эрматов; А.Расулов; Ж.Саидов (барчаси Тошкент)\nГоллар: С.Асқаралиев 61 – С.Сайфиев 26.\n«Навбахор»: Д.Романенко, А.Тоиров, Ж.Меҳмонов, А.Султонов, С.Асқаралиев, А.Махмудов (А.Ахмедов, 46), Т.Султонов, В.Почуев, И.Бойдадаев (А.Абдуллаев, 83), Р.Ахмедов, А.Шадрин.\n«Динамо»: А.Мелничук, Д.Ония, А.Ерохин, Р.Бердимуродов, А.Хвостунов, Д.Абибуллаев, И.Рахимов, С.Мамадалиев, С.Сайфиев (А.Бозоров, 74) И.Нагаев (И.Кликунов, 90), Н.Риднюк (У.Абдураҳмонов, 69).\nОгоҳлантиришлар: C.Асқаралиев 3, Т.Султонов 27 – Д.Абибуллаев 52, Р.Бердимуродов 81, А.Мельничук 90.\nЭнг яхши футболчилар: С.Асқаралиев – Д.Ония\nЎқилди (марта): 1812. Киритилган сана: 2011-10-18 17:45:36.


Том Ҳэнкс: «Мавсум аввалида «Лестер»нинг ғолиб бўлишига 100 фунт тиккандим»\n14:32 / 26.04.2016\n«Астон Вилла» жамоаси мухлиси ҳисобланадиган америкалик актёр Том Ҳенкснинг маълум қилишича, у 2015-16 йилги Англия чемпионати аввалида «Лестер» жамоаси ғолиб чиқиши учун 100 фунт стерлинг (130 евро) тиккан. Бу ҳақда The Guardian хабар берган.\n«Биласизми мен мавсум бошланишидан олдин нима қилгандим? "Лестер" ғолиб чиқишини тахмин қилиб, 100 фунт тикканман. Ишонмайсизми? Ўзингиз биласиз, лекин менимча жуда тўғри танлаганман (Кулади).\nМенимча, киши 25 фунт тикиш орқали ҳам миллионерга айланиши мумкин», — дейди актёр.\nМавсум аввалида Британиядаги букмекерлик идораларида «Лестер»нинг мамлакат чемпионатидаги ғалабаси учун коэффициент 5000га 1 кўринишида эди, Рождество байрамидан кейин бу кўрсаткич 1000га 1 кўринишига тушганди.\nШу тариқа, Ҳенкс «Лестер» мавсум якунида Англия чемпионига айланса, 500 минг фунт (640 минг евро) ютиб олади.\nАйни вақтда, Клаудио Раньери шогирдлари «Тоттенҳэм»ни 7 очкога ортда қолдириб ғолиблик сари яқинлашмоқда. Жамоа қолган 3 турда «Манчестер Юнайтед», «Эвертон» ва «Челси»га қарши ўйнайди ва 9 очколик имкониятдан 3 очко олиш жамоага чемпион бўлиш учун кифоя қилади.\nТом Ҳэнкс — «Филадельфия» ва «Форрест Гамп» каби фильмлардаги драматик роллари учун «Оскар» мукофотлари олган.\nБритания букмекерлари «Лестер» АПЛда чемпион бўлса, 10 млн фунтга яқин маблағ тўлайди


Image caption Партия раҳбариятининг билдиришича, 3 декабр куни Тошкентдаги қурултойга 100 га яқин киши келиши кутилганди.\nЎзбекистондан келаётган хабарларга кўра, мухолифатдаги "Эрк" партияси қурултойида қатнашишга уринган бир қатор фаоллар тўртинчи кундирки, бедарак кетган.\nУлардан айримларининг ҳибсда ушлаб турилгани тахмин қилинмоқда. Би-би-си "Эрк" партияси Марказий Кенгаши аъзоси Полина Брауберг билан боғланиб, бедарак кетгани айтилаётган фаолларнинг тақдири ҳақида сўради.\nПолина Брауберг: Самарқанд, Жиззах, сурхондарё ва Тошкент вилоятларида ўттиздан ортиқ аъзоларимизни "Эрк" партияси қурлтойида иштирок этишга уринганлари учун ҳибсга олишган. Бошқа ҳеч қандай айблари йўқ. Уларнинг қурултойда қатнашганликлари эса исботланмаган. Чунки қурултойни ўтказишга тўсқинлик қилишди. Ҳокимият бу одамларни қурултойда қатнашиши мумкин, деб гумон қилингани учунгина ҳибсга олаяпти. Уларнинг ҳаммаси ҳозир бедарак кетган. Улар Тошкентга етиб келишмаган, уйларига ҳам қайтиб бормаганлар. Қаердадир ушлаб турилибди, деб гумон қилаяпмиз. Менинг ўзим кеча Тошкент вилоятида милицияма-милиция юриб, аъзоларимизни қидирдим. Аммо улардан ҳеч бир дарак йўқ.\nПолина Брауберг: Мен улардан иккитасининг исмини айтишим мумкин. Булар - Имаржанов Турсунжон ва Анвар Ҳамидовлар. Мен кеча уларни қидириб, Олмалиқ, Оҳангарон, Тўйтепа ҳамда Пискентдаги милиция идораларига мурожаат қилдим. Ҳеч қаерда уларнинг дараги йўқ. Қонун бўйича уларни уч ёки энг кўп 5 кун ушлаб туришлари мумкин. Менинг милициядаги танишларимдан бири уларни Тошкентнинг ўзида ушлаб туришганини айтди. Аммо у ҳам айнан қаерда ушлаб турилганини билмайди.\nПолина Брауберг: Қурултой ўтиши керак бўлган жойда эрталабдан махсус ходимлар машиналарда ўтириб, ҳаммани видеотасвирга олишган. Келаётганларни бирма-бир ҳибсга олишган. Қурултой ўтиши керак бўлган кафегача алоҳида одамлар етиб келишга муваффақ бўлганлар. Аммо кафе директори уни ёпишга буйруқ бергани учун қайтиб кетишган. Ундан аввал биз қурултойни ўтказмоқчи бўлган "Ҳумор"тўйхонаси ва кейинроқ "Сазанчик" кафесига ҳам босиб ўтказиб, йиғинимизни бекор қилишга эришдилар.\nПолина Брауберг: Биринчидан, бу мутлақо бефойда бўлган бўлур эди. Қолаверса, мухолифат партияси қурултойини ўтказишни сўраб, мурожаат қилган фуқароларни дарров ҳибсга олишлари тайин эди. Чунки ҳукумат "Эрк" партиясидан қўрқади, уни ўзига хавф деб кўради. Биз охирги қурултойни ўтказишга тайёргарлик жараёнида бунга яна бир марта амин бўлдик.\nБаҳс: Ўзбекистондаги сиёсий меросхўрлик масаласи\nБерлинда Ўзбекистон мухолифат гуруҳларининг қурултойи бошланмоқда\n"Ўзбекистонда ҳам Араб давлатларидаги каби инқилобий жараёнлар юз бериши эҳтимол"


Навоий шаҳридаги 4 қаватли савдо комплексида...\n17.01.2020 07:51 0 1984\n2020 йил 16 январ куни соат тахминан 21:15да Навоий шаҳридаги 4 қаватдан иборат бўлган Навоий савдо комплексининг тўртинчи қаватида ёнғин келиб чиққан. Бу ҳақда Ўзбекистон Республикаси ИИВ ҳузуридаги тергов департаменти хабар бериб ўтди.\nЁнғин натижасида 150 кв.м. бўлган 6 та кийим кечак савдо дўкони ёниб яроқсиз холга келган, 14 та савдо дўкони эса зарарланган. Тан жароҳати олган фуқаролар ва қурбонлар йўқ. Айни вақтда ҳодиса жойида тергов-тезкор гуруҳи ишламоқда.\nЁнғиннинг келиб чиқиш сабаблари ўрганилмоқда. Ҳолат юзасидан қўшимча равишда маълумот берилади.


Бухоро мадрасалари тарихидан\nБўлим: Мақолалар\t Сана: Пайшанба, 30 Март 2017 18:22\nАсророва Лобар Қобилжон қизи\n(Аҳмаджон ибн Исмоилхон мероси)\nI БОБ. БУХОРО АМИРЛИГИДА\n1.1. Бухоро амирлиги мадрасалари\nМовароуннаҳрга ислом дини кириб келиши билан диний таълим ва у билан боғлиқ илмлар ҳам ривожлана бошлади. Маънавиятда ҳурфикрлилик, илм-фанга ҳурмат-эътибор ва унинг қадр-қимматини юксак баҳолаш устунлик қилди. Айниқса, диний ва дунёвий илмлар узвий ҳолда тараққий этди. Айнан шу даврдан ҳудудларда мактаблар ва мадрасалар пайдо бўла бошлади. Мадрасалар қадимдан Яқин ва Ўрта Шарқ мамлакатларида алоҳида нуфузга эга ўқув маскани сифатида катта обрў-эътибор қозонган.\nКўҳна Бухоро ҳам ўзининг кўп сонли мадрасалари билан ном таратган. У турли ерлардан илм таҳсили учун талабалар ташриф буюрадиган шаҳар ҳисобланган. Бу анъана кейинги асрларда ҳам давом этган. Шу сабабли аксарият муаллифлар Бухоро ҳақида сўз кетганда аввало унинг шу жиҳати билан таърифлаганлар. Хусусан аштархонийлар даври муаррихи Маҳмуд ибн Вали (XVII аср) Бухоронинг илм тарқатувчи марказ сифатидаги хизматини шундай баҳолайди: «Олимларнинг кўплигидан, уни олимлар ва илм-фан булоғи деб атайдилар». Бухорога XIX асрда сафар қилган Е.К. Мейендорф эса Бухоронинг ислом оламида тутган ўрнини қуйидагича таърифлайди: «Ўзининг кўплаб мактаблари, олимлари ҳамда муқаддас қадамжолари сабабли мусулмонларнинг зиёратгоҳига айланган. Эҳтимол шунинг учун у «шариф» номига сазовор бўлгандир» . Рус сайёҳи Н. Ханыков ўз эсдаликларида Бухорони йирик илм-фан ва маърифат, диний билимлар маркази сифатида таърифлаб: «Бухоро илм тарқатувчи марказ ҳисобланган ва ҳисобланади», дейди. Ж.Кунитс ҳам Бухорони «араб-эрон маданиятининг қалъаси», Марказий Осиёнинг юз йиллик тарихидаги «Исломнинг юраги», 250 масжид ва мадрасалар маркази дея атаган .\nМарказий Осиё мадрасаси тарихи ва унинг фаолияти хусусида кўплаб тадқиқотлар амалга оширилган бўлиб , мазкур рисолада мадрасалар фаолияти ҳақида умумий тўхталиб ўтмоқчимиз.\nМадраса – арабча «дараса» («ўрганмоқ») сўзидан олинган бўлиб, «ўрганиш жойи» деган маънони англатади. Илк ислом давриданоқ масжидлар бунёд этила бошланди. Дастлаб илм мажлислари масжидларда олиб борилган бўлса, кейинчалик мадрасаларда таҳсил олиш йўлга қўйилди. Наршахийнинг фикрича, 937 йилги ёнғиндан зарар кўрган «Форжак» мадрасаси Марказий Осиёдаги дастлабки мадрасалардандир . К.Каттаевнинг фикрига кўра, Самарқанддаги Работи Ғозиён мадрасаси яна ҳам қадимийроқ бўлиб, унда Имом Мотуридий, Абулқосим Ҳаким кабилар Муҳаммад ибн Фазл Балхийдан (ваф. 931 й.) таҳсил олганлар. Аммо Абу Ҳафс Кабир Бухорий (150-216-17 ҳиж., 768 -832 мил.йй.) ҳам Бухорода илмий ва диний билимлар ривожига катта ҳисса қўшган мадрасага асос солганини инобатга олсак, мазкур мадраса кўрсатилган мадрасалар билан бир вақтда, балки улардан ҳам қадимийроқ экани маълум бўлади .\nМадраса ўқув дастурининг умумий жиҳатлари X-XII асрларда ишлаб чиқилиб, кейинчалик такомиллашиб борган.\nЎрта асрларда Бухоро мадрасалари илм маскани сифатида нафақат Марказий Осиёда, балки мусулмон шарқида ҳам машҳур эди.\nАмир Темур ва темурийлар даврида мадрасалар олий маълумот берувчи марказ вазифасини ўтаган. Мовароуннаҳр ҳамда Хуросонда асосан давлат ва давлатманд шахсларнинг маблағлари ҳисобига кўплаб мадрасалар қурилган.\nШу тариқа мадрасалар кўпайиб, олий ўқув даргоҳи сифатида диний соҳа вакиллари, сиёсий арбоблар ҳамда олимлар етиштирадиган олий ўқув юртига айланиб борган. Мадрасалар асосан хон, амалдор, бадавлат кишилар ва зиёли шахсларнинг ташаббуси билан барпо этилиб, номи ўша шахслар исми, баъзан мадраса жойлашган маҳалла, гузар номи билан аталган .\nМадрасалар холис хусусий мулк ҳисобидан қурилиши шарт бўлиб, хон ва амирлар, йирик амалдорлар томонидан бундай иншоотларни давлат мулкидан бунёд этилиши шариатга хилоф ҳисобланган.\nМадрасаларнинг асосий даромади вақф мулкларидан бўлгани учун яхши ҳосил олинмаган йиллари қийналган талабалар ва мударрислар муаммосини ҳал қилиш мақсадида Мирзо Улуғбек мадрасаларни давлат ҳисобига киритган ва уларга давлат бюджетидан маблағ ажратилган. Мадрасаларда нафақат бойлар, балки камбағалларнинг болалари ҳам ўқиш ҳуқуқига эга бўлган ва нафақа, кийим-бош билан таъминланган. Ўқув йили саккиз йилга қисқарган ва ҳафтада беш кун таълим берилган. Мирзо Улуғбек ўқув дастурларини ҳам янгидан ишлаб чиққан . Янги ўқув қўлланмалар яратилиб, Мирзо Улуғбек машғулотларни якка тартибда олиб боришни ман этиб, «жамоа»(гуруҳ)ларга бўлиб ўқитиш услубини жорий қилган. Маърузалар 70 кишидан иборат катта гуруҳларга, амалиётлар эса 10-15 кишидан иборат кичик гуруҳларга бўлиб олиб борилган. Бу услуб кейинги асрларда ҳам сақланиб қолганини архив маълумотлари ҳам тасдиқлайди.\nБухоро XVIII асрнинг биринчи ярми XIX асрда ҳам олдинги асрлардаги ўз нуфузини сақлаб қолган. Айниқса, Бухоро амири Шоҳмурод (1785-1800 йй.) ва амир Ҳайдар (1800-1826 йй.) ҳукмронлиги даврида илмга эътибор кучайиб, диний билимлар гуллаб яшнаган . Садри Зиё (1865-1932 йй.)нинг маълумотига кўра, Шоҳмурод Мири Араб мадрасасининг битта ҳужрасида кеча-кундуз риёзат чекиб илм олиш билан шуғулланган ва халқ орасида «Амир Жаннатмакон» лақаби билан танилган . «Туҳфат аз-зоирин» асарида эса унинг ўғли амир Ҳайдар ҳам «Амир Саид» ва «Фирдавсмаконий» лақаблари билан танилгани қайд этилган . Ҳатто Амир Ҳайдарнинг «Амир» ёки «Олий» номли мадраса қурдиргани тўғрисида маълумотлар мавжуд .\nАмир Шоҳмурод амалдаги ёки бутунлай фаолият кўрсатмаётган вақфларни қайта ишга солди, улардан тушган даромад ва қўшимча солиқлардан олинган даромадларни янги масжид, мадраса, хонақоҳ ва мактаблар, зиёратгоҳлар барпо этиш ҳамда уларни таъмирлаш учун сарфлашга буйруқ берди. Мирий (1778-1829 йй.) «Маҳозин ат-тақво» асарида Шоҳмурод тахтга ўтиргунга қадар кўплаб илм масканлари қаровсиз қолгани ёки омборхона вазифасини ўтаганини ёзади .\nАмир Шоҳмурод мадраса талабаларига солиқлардан тушган даромад ҳисобидан нафақа (стипендия) тўлашни жорий этган . У олий мадрасаларнинг фаолиятини ошириш мақсадида бир қанча ислоҳотларни йўлга қўйган. Бу ислоҳотлар асосан уч йўл билан амалга оширилган: аҳволи ёмонлашган мадраса биноларини таъмирлаш, вақф мулкларини қайта тиклаш орқали мадрасаларни молиялаштириш ҳамда масъул шахсларни мударрис этиб тайинлаш .\nАҳмад Дониш (1826-1897 йй.) ва Садри Зиёлар Амир Ҳайдар ҳукмронлик қилган даврда илм олиш мақсадида Бухорога дунёнинг турли жойларидан талабалар келганини, илм-фан тараққий этиб, илгари олимлар бунчалик ютуққа эга бўлмаганлигини таъкидлашади . Инглиз сайёҳи А.Бёрнс эса Бухоро мадрасаларида Эрондан ташқари барча мамлакатлардан келган талабаларни учратиш мумкинлиги, улар етти ёки саккиз йиллик ўқув курсини тугатиб, ўз ватанларига билим захираси билан қайтишларини қайд этади.\nХориждан келган айрим талабалар ўқишни тамомлагач, юртига қайтмасдан шу ерда мударрис бўлиб қолиши ҳам кузатилган. Жумладан, Муҳаммад Шариф ибн Маҳаммад Нақий Шоҳмурод ва Ҳайдар даврида яшаб, Бухоро мадрасаларидан бирига тарих ва адабиёт тарихидан дарс берган. Ўзи шоирлик қилган .\nАбу Шараф Муҳаммад Ҳусайн ибн Абу Умар Булғорий эса ўзи ҳақида шундай деб ёзади: «Фақир Булғор шаҳарларидан бири бўлган Каргал шаҳридан 1231/1815 йилда Бухорога келиб, ҳозирги кунга қадар (1261/1845 й.) шу ерда яшаяпман». Тошкент Давлат Шарқшунослик институти ҳузуридаги Шарқ қўлёзмалари марказида №2640 рақам остида сақланаётган китобда у Амир Насруллохон (1826-1860 йй.) даврида саройда адабиёт билан шуғуллангани ва амир ўғлига турли фанлардан таълим бергани ҳақида маълумотлар мавжуд .\nXIX асрнинг 20-йилларига оид маълумотларга кўра, Бухорода Россия фуқаролари бўлган уч мингга яқин татарлар яшаган бўлиб, уларнинг уч юз нафари мадрасада таълим олиш мақсадида келган.\nXX аср бошларида ҳам Бухоро Марказий Осиё, Кавказорти, ҳозирги Татаристон ва Бошқирдистон ҳудудлари учун исломий таълим марказларидан бири сифатида муҳим аҳамият касб этганини кўрамиз. Бу Туркистон генерал-губернаторининг 1899 йил якуни бўйича подшога ёзган хатида ҳам қайд этилган. Хат орқали Россияда 14 миллион атрофида мусулмонлар яшаётгани, қадимдан Бухоро мусулмонлар дунёсида маърифат ўчоқларидан бири сифатида тан олиб келинаётгани ва ҳозирда ҳам бу борадаги аҳамиятини йўқотмагани тўғрисида хабар берилган .\nБунга мисол тариқасида Ўзбекистон Республикаси Марказий Давлат архивида (Бундан кейин: ЎзР МДА) 1910 йилда Бухоро мадрасаларига ўқишга келган ўн беш нафар талабанинг исми шарифи, қаердан келганлиги ҳамда қайси мадрасада таҳсил олаётганлиги рўйхатини келтириш мумкин . Яна №361 рақамли ҳужжатда келтирилишича, 1915 йилга келиб, Бухоро мадрасаларида таҳсил олаётган Россия фуқароларининг (рўйхатга олинганлари) сони 101, бошқа маълумотга кўра эса 182 нафарга етган . Уларнинг Бухорода яшаб, ўқишлари учун назорат қилиш тизими ишлаб чиқилган . Тадқиқот жараёнида хориждан келган талабаларга мадрасада оладиган нафақасидан ташқари алоҳида вақф мулклари ҳам инъом этилгани аниқланди. Жумладан, Анходан келган талабаларга Мизроббой ибн Абдураҳим Анхо «Лаби Ҳовуз»да жойлашган тўртта чироқ сотадиган дўконни (1867 й.), Сайрамдан келган талабалар учун Хожа Азиз ибн Хожа Аваз Муҳаммад Коми Або Муслим туманидан 200 таноб ҳосилдор ерни (1677 й.), Туркистондан келган талабаларга Хожа Муҳаммад Азизон ибн Шайх Муҳаммад Коми Або Муслим туманидаги «Афғон Дезаи Калон» ва «Афғон Дезаи Хурд»нинг барча ерларини(1666 й.), Али Азизон Хутфар туманидаги «Каризи ризоия» ерларидан 900 таноб (1694 й.), Тошкентдан келган талабалар учун эса Муҳаммад Юсуфбой ибн Муҳаммад Солиҳ «Поёни Руд»дан 91 таноб ҳосилдор ерни (1812 й.) вақф қилишган . Бундан қадимдан юртимизда илмга, толиби илм ҳамда мусофирларга бўлган ҳурмат, эътиборнинг нақадар баланд бўлганини кўриш мумкин.\nАмирликда фаолият юритган мадрасалар сони манбаларда турлича келтирилган бўлиб, аниқ маълумот мавжуд эмас. Жумладан, XX асрнинг бошларида Бухорода мадрасалар сонини ўша даврда яшаган Абдурауф Фитрат ва Садриддин Айний 200 та, Садр Зиё 204 та, Муҳаммад Али Балжувоний эса 400 га яқин, Туркистон генерал-губернаторлиги ҳисоботи билан боғлиқ архив ҳужжатлардан бирида 1914 йилда Бухоро амирлигида 350 та мадраса фаолият кўрсатаётгани қайд этилган . ЎзР МДАда сақланаётган «Қушбеги» фондидаги ҳужжатларга таяниб, Бухоро шаҳрининг ўзида 160 тадан ортиқ мадраса фаолият юритганини келтириб ўтиш мумкин . Бундан ташқари, XIX асрнинг 40-йиллари, рус сайёҳи Н.Ханыковнинг кўрсатишига кўра, Бухорода амир рўйхатида кўрсатилган 103 та мадраса бўлиб, улардан 60 таси энг катта мадраса ҳисобланган. Инглиз сайёҳи А.Бёрнс шаҳарда мадрасалар сони 366 та деса, П.П.Иванов эса 150 дан ортиқ мадраса фаолият юритган ва ўқувчиларнинг сони 30 мингтага етган деб кўрсатади. Л.Климович амирлик пойтахтида 103 та мадраса, талабалар сони 20 000 та дея таъкидлайди. Хуллас, турли маълумотлар умумлаштирилганда Бухоро амирлигида 200 дан 400 га яқин мадраса мавжуд бўлган .\nМадрасада турли соҳадаги малакали мутахассислар тайёрланган. Бу илм даргоҳини битирувчиларининг аксарияти мударрис, динийолим, адабиётчи, амалдор, элчи, ҳарбий, имом, рассом, мусиқашунос ва ҳатто маърифатпарвар бўлиб етишган .\nШуни ҳам қайд этиш лозимки, мадрасаларнинг молиявий харажати вақф даромади ҳамда давлат хазинасидан ажратилган қўшимча маблағ ҳисобига қопланган, ҳар бир мадрасанинг ўз вақф мулки ва вақфнома ҳужжати бўлган. Вақфномада мадрасанинг чиқими, ундаги хизматчилар: мутавалли, мударрис, ҳофиз, муҳри, нақиб, фаррош, ошпаз ва бошқалар, шунингдек, талабалар сони, уларга берилган маош ва нафақалар аниқ кўрсатилган. Ҳар бир мадрасанинг хон томонидан тайинланган ўз мутаваллиси бўлган . Мутавалли ходим ва талабаларга тўланадиган ҳақ, вақф ерларида ишни ташкил этиш, мардикорлар ёллаш, ижарачилар ва ҳиссадорлар билан шартнома тузиш, дўконлар, тегирмонлар ва мадрасанинг вақф мулкига кирувчи бошқа объектлардан ижара ҳақини ундириш ва ундан бошқа ишларга масъул бўлган. Шунингдек, мадраса хизматчилари, мударрислари ва талабаларга бериладиган йиллик маош миқдори нақд пул ва озуқалик дон ҳисобидан ажратилган.\nМутаваллига мадрасадаги хизмат кўрсатувчи ходимлар (ўқитувчи-мударрислардан ташқари) фаолиятини, айрим ҳолларда эса талабаларнинг дарсга қатнашиш давоматларини назорат қилиб туриш юкланган. Унинг лавозими отадан болага мерос тариқасида ўтиши йўлга қўйилган. Вақф даромадлари мадраса талабалари, мударрислар, мутавалли ва хизмат кўрсатувчи ходимлар ўртасида шариат кўрсатмалари асосида тақсимланган .\nМадрасалардаги талабалар сони ва уларнинг ўқиш муддати мадраса даромадига боғлиқ бўлиб, даромадга қараб мадраса ходимларининг сони ҳам белгиланган. Шунингдек, мадрасаларнинг нафақалари ҳам бир-биридан фарқ қилади. Мадрасалардаги ушбу тафовут архив ҳужжатларида аниқ кўрсатилган.\nАбдурауф Фитратнинг ёзишича, Бухорода икки юзга яқин мадраса бўлиб, улар олий, ўрта ва қуйи тоифаларга бўлинган. Мадрасаларнинг йиллик вақфи ҳам турлича бўлган. Жумладан, олий тоифадаги мадрасаларнинг (33 та мадраса) йиллик вақфи 250 000 тангадан 40 000 тангагача (жами: 2 815 000 танга), ўрта тоифадаги мадрасаларники (39 та мадраса) 35 000 тангадан 12 000 тангагача (жами: 961 000 танга), қуйи тоифага мансуб мадрасалар юздан ортиқ бўлиб, уларнинг вақфи минг тангадан ўн минг тангагачадир. Бу мадрасаларнинг умумий вақф миқдори 500 000 тангага етгани кўрсатилган . Шунингдек, архив ҳужжатларида ҳам мадрасаларни вақф мулки ва йиллик даромади қайд этилган .\nАмир Шоҳмурод давридан бошлаб инқилобгача бўлган даврда давлатманд шахслар мадраса ҳамда ҳужраларни таъмирлаб, уларни талабаларга ижарага берган. Шу сабабли амирликда кўплаб мадрасалар барпо этилиб, хароба ҳолга келганлари таъмирланди . Муҳаммад Али Балжувоний ҳам мадрасаларнинг ҳужралари олди-сотдиси (яъни, таъмирлаш мақсадида олингани) ҳақида маълумот беради . Мадрасага яқин ҳужраларнинг ижара ҳақи юқори бўлган. Агар талабанинг ижара ҳақини тўлашга маблағи бўлмаса, айрим ижара эгалари талабаларга олган илмидан унга ҳам ўргатиш шарти билан ижарага қўйган. Шу билан улар ҳам саводларини чиқарганлар .\nАрхив ҳужжатлари билан танишганда Бухоро шаҳридаги мадрасаларда ижарага турган мударрислар ва талабалар ҳақида маълумотларга дуч келдик. Жумладан, «Абдуллахон» мадрасасида бешта, «Мадрасаи Олий»да олтита ҳужра бўшаб, бўш ҳужраларга тавсия этилган талаба номлари кўрсатилган . Бошқа ҳужжатда эса Мулло Мир Юнус ва Мулло Мир Сулаймон исмли талабаларга «Жўйбори Калон» мадрасасидан бир ҳужрани 18 тилла миқдорда ижарага бериш ёзилган ва яна шунга ўхшаш кўплаб ҳужжатлар ҳам мавжуд........\nДавомини юклаб олинг:


Андижон шаҳар ҳокими бир гуруҳ фаол ёшлар билан учрашди » Ўзбекистон янгиликлари – Zamin.uz\n08 апрель 2017, 09:14\nАндижон шаҳар ҳокими Дилмурод Раҳматуллаев бир гуруҳ талабалар, фаол ва истеъдодли ўқувчилар билан учрашди, деб хабар беради ЎзАга таяниб "Дарё.уз" нашри.\nУчрашувда асосий эътибор ёшларнинг мақсад ва интилишларини рағбатлантириш, муаммоларини ҳал этишда давлат ва жамоат ташкилотлари ҳамкорлигини кучайтириш, ёшларни ёт ғоялар таъсиридан асраш, бандлигини таъминлаш, тадбиркорликка кенг жалб этиш масалаларига қаратилди.\nТадбирда Андижон шаҳридаги «Чўлпон» кинотеатри ўрнида барпо этилаётган «Ёшлар маркази» энг замонавий технологик воситалар, жиҳозлар билан таъминланиб, келгусида ёшларнинг истеъдод ва салоҳиятини юзага чиқаришига кўмаклашадиган масканга айланиши таъкидланди.\n«‘Камолот’ ёшлар ижтимоий ҳаракати фаолиятини такомиллаштириш ва самарадорлигини ошириш бўйича тайёрланаётган ҳужжат лойиҳаси муҳокама қилинди. Лойиҳада ҳаракат фаоллари учун қатор имтиёз ва имкониятлар бериш белгилангани ёшлар томонидан қўллаб-қувватланди», — дейилади ЎзА ахборотида.\nЯнгиликлар » Ўзбекистон » Андижон шаҳар ҳокими бир гуруҳ фаол ёшлар билан учрашди


Президент мактабларни махсус автобус билан таъминлашни топширди\nCана : 03-11-2018 / Сиёсат / кўрилди: 82\nЎзбекистон президенти 2019 йил 1 январгача жойлардаги мактаб филиалларини асосий мактабга айлантириш ва мактаб автобуслари билан тизимли таъминлашни топширди. Бу ҳақда президент матбуот хизмати хабар берди.\nШунингдек, ҳудудлар талабидан келиб чиқиб, лицей ва коллежларнинг бўшаган бинолари жорий йил охирига қадар Халқ таълими вазирлиги тасарруфига ўтказилади. Шавкат Мирзиёев 2 ноябрь куни халқ таълими тизимини янада ривожлантириш масалаларига бағишланган йиғилишда мутасаддиларга шундай топшириқлар берган.\nПрезидент соҳа олдида яна кўплаб вазифалар тургани, дарсликлар таъминоти, таълим дастурлари сифати, ўқитувчилар билим ва малакасини ошириш, кадрлар етишмовчилигини бартараф этиш, чет тилларни ўқитиш имкониятини кенгайтириш борасидаги ишлар талаб даражасида эмаслигини таъкидлаган. Халқ таълими тизимида ўқув жараёнини автоматлаштириш, ўқувчиларни мактабга қабул қилиш ва кўчириш хизматларини электрон шаклга ўтказиш, давлат-хусусий шериклик асосида хусусий мактаблар ташкил этиш суст бораётганини айтган.\n1 сентябрдан мактабларда фаолият олиб бораётган 450 мингдан зиёд педагог ва раҳбар ходимларнинг маоши оширилди. Халқ таълими ходимларига уй, ер, маиший техника, чорва ва машина сотиб олиш учун имтиёзли кредитлар бериш тизими жорий этилди. Улар учун махсус давлат мукофоти таъсис қилинди. Ўқитувчиларни бошқа ишларга жалб этиш, мактабларда асоссиз текширувлар ўтказиш амалиётига чек қўйилди.\nЎқитувчини мажбурлаб ишлатишга «хумори қўзийдиган» раҳбарларга чора кўрилади, мактаблар ҳокимликка бўйсунмайди — Президент топшириғи\nАбдулла Арипов: Ўқитувчи 4 соат қоғоз тўлдиргани учун ўз устида ишлай олмаяпти


Қозоқ қочқинлари юртга қайтишдан чўчимоқдалар\n22 май 2022, Тошкент вақти: 03:43\nҚозоғистоннинг Манғистау туман ички ишлар депатраменти веб-сайтининг "Қидирув" бўлимида қозоқ қочқини Қуаниш Каменов ҳақида ҳам маълумотлар берилган.\nЕвропа мамлакатларидан бошпана сўраётган қозоқ қочқинлари Қозоғистон махфий хизматларининг диндорларга нисбатан доимий равишда қўллайдиган қийноқлари ҳақида ошкор қилмоқдалар.\n34 ёшли қозоқ қочқини Қуаниш Каменов 3 йил давомида 6 нафар фарзанди ва икки хотини билан ҳозир Европа давлатларидан бошпана сўраётган 200 дан зиёд диндор қозоқ қочқинлари каби сарсон-саргардонликда Чехияда яшаб келмоқда.\nОзодлик мухбири билан суҳбат аввалида у 2006 йили Қозоғистон ғарбида жойлашган Атирау шаҳридан қочишига мажбур қилган сабаблар ҳақида гапирар экан, бунга авваламбор қозоқ махфий хизматларининг узлуксиз таъқиби ва босими сабаб бўлганини айтди.\n- Ҳар жума ва бошқа кунлари биз дўстларимиз уйида йиғилиб, намоз ўқир, бир-бировимиз билан мулоқотда бўлардик. Махфий хизмат ходимлари ортимиздан кузатиб, биродарларимиз билан бирга йиғилган жойга етиб келишарди. Улар йиғин қайси уйда бўлишини аввалдан билар эдилар. Шунга қарамай, биз йиғинларимизни давом эттирардик. Махфий хизмат ходимлари жамоатимиз йиғилган жойга келиб, йигитларни полицияга олиб кетарди, дея эслайди қозоқ қочқини Қуаниш Каменов.\nУнинг айтишича, қозоқ диндорларини сўроқ қилиш пайтида махфий хизмат ходимлари томонидан уларга нисбатан мунтазам равишда жисмоний ва руҳий босим ўтказилган.\n- 1999 йил сентябр ойида мени камерага қамаб қўйишди. Икки-уч кун ўтгач, мени у ердан олиб чиқиб, машинага ўтқазиб, шаҳар чеккасига олиб боришди. Бу Ақтау шаҳри махфий хизмати ходимлари эди. Улар мени ким яратгани ҳақида савол беришди. Мен уларга мени Оллоҳ яратганини айтдим, улар эса мени мазах қилиб, мени ота-онам яратганини айтишди. Сўнг оёғимдан чалиб, ерга қулатишди. Бошимга пистолет тираб, диндан қайтишимни, намоз ўқишни бас қилишимни талаб қилишди. Агар уларнинг айтганига кўнсам, менга доимо кўмак бериб туришга, ҳаттоки ишларимда ёрдам беришга ваъда қилишди. Мен диндан қайтмаслигимни айтдим. Шунда улар: “Унда ҳаёт билан видолаш, сўнгги сўзингни айт”, дейишди. Мен сукут сақлашни давом эттиргач, улар ҳеч нима айтмай, мени шаҳарга қайтариб олиб келиб, камерага тиқиб қўйишди.\nМосквадаги “Мемориал” инсон ҳуқуқлари марказининг Марказий Осиё дастури бўйича раҳбари Виталий Пономаревнинг келтиришича, ҳозирда Қозоғистон қамоқхоналарида 2005 йилдан бошлаб қозоқ диндорларига нисбатан бошланган ов оқибатида уларнинг кўпи қўлга олингани ва ҳозирда қамоқда сақланаётган ушбу кишиларнинг тақдири на улар яқинлари ва на ҳуқуқ ҳимоячиларига номаълумлигича қолаётганини маълум қилди.\nМаълум бўлишича, ушбу диндорларнинг аксари қозоқ ҳуқуқ-тартибот органлари томонидан жиноий ишлар бўйича айбланиб қамалган, Қозоғистондан қочишга улгурганларига нисбатан эса халқаро қидирув эълон қилинган.\nЧехиядан бошпана сўраётган қозоқ қочқини Қуаниш Каменовнинг айтишича, у ҳам Манғистау туман ички ишлар департаменти томонидан наркотик моддаларини сақлаганлик ва ваҳҳобийликка алоқадорликда айбланиб, халқаро қидирувга эълон қилинган.\nҚуаниш Каменовнинг халқаро қидирувга эълон қилингани сабаблари борасида тўлиқроқ маълумот олиш мақсадида Манғистау вилоят ички ишлар департаменти билан боғландик. Аммо департамент матбуот хизмати ходимаси Гулзайда Тўлуеғалиева бу борада бизга маълумот бера олмаслигини маълум қилди.\nАйни пайтда Чехия ҳукумати 2006 йилдан бошлаб Қозоғистонда диний мотивлар бўйича таъқиб кузатилмагани ва ҳозирда ҳам бундай ҳолат мавжуд эмаслиги сабаб қозоқ диндор қочқинларига бошпана беришдан бош тортмоқда. Ҳозир кузатувчилар бу қочқинлар Қозоғистонга депортация қилиниши, у ерда эса унга нисбатан доимий қийноқлар қўлланиши мумкинлигидан ташвиш билдирмоқдалар.\nҚозоғистонлик ҳуқуқ ҳимоячилари эса аслида мамлакатда диндорларга бўлган муносабат совет даврида бўлгани каби ҳозирда ҳам аянчли аҳволда эканини қайд этмоқдалар.\n- Эътибор беринг, совет даврида иқтидорда бўлган кишилар ҳозир ҳам масъул лавозимларда ишлимоқдалар. Уларнинг диндорларга нисбатан қўллаётган сиёсати ҳам ўзгармаган. Раҳбарлар совет мафкурасидан қутулолганлари йўқ. Улар нима учун ҳалиям динни хавфли деб ҳисоблашларини ШҲТ ва КХШТ каби икки аксилтеррор марказидан сўраш керак. Нега улар динни мафкура учун хатарли деб ҳисоблашади? Улар мафкура деганда нимани назарда тутмоқдалар? Бу ўта мураккаб ва фалсафий саволдир, дейди Хельсинки инсон ҳуқуқлари қўмитаси Олмаота бўлими раисаси Хельсинки инсон ҳуқуқлари қўмитаси Олмаота бўлими раисаси Нинель Фокина.\nАйни пайтда ҳуқуқ фаоли бу “мураккаб ва фалсафий савол”га ўзи топган жавоб билан ўртоқлашади.\n- Диндорлар ботинан эркин кишилардир, уларни турли мафкуравий ишловларга осонгина бўйин бермайдилар. Улар ўз ички қадриятларини раҳбарлар оддий халққа сингдирмоқчи бўлган қадриятлардан кўра юксакроқ ҳисоблайдилар. Диндорларни пулга сотиб олиб бўлмайди, қўрқитиб ва шантаж ҳам қилиб бўлмайди. Шу боис, расмийлар ўйлаганидек, улар ўз хулқ-атвори ва турмуши билан бошқаларга ёмон ўрнак кўрсатишаяпти, мен бундан бошқа ҳеч бир сабаб кўрмаяпман, дейди Фокина.\nЭслатиб ўтамиз, АҚШ давлат департаментининг эътиқод эркинлиги бўйича бу йилги ҳисоботида Қозоғистонда диний эркинлик вазияти аввалги йилларга нисбатан анча ёмонлашгани қайд этилганди.


Ким мол-дунёсига суянса, моли камайиб борур!\nКим мансабига суянса, хор бўлур!\nКим ақлига суянса, ақли заиф бўлур!\nКим илмига суянса, адашур!\nКим одамларга суянса, малол кўрилур!\nАммо ким Аллоҳга суянса, камаймас, хор бўлмас, ақли заифлашмас, адашмас ва малол ҳам кўрилмас!\nҲамма нарсани синдирсанг ҳам\nҲамма нарсани синдирсанг ҳам, етимнинг қалбини синдириб қўйма!\nСаҳл айтади: «Ким ортиқча нарсалар билан машғул бўлса, парҳезкорликдан маҳрум бўлибди».\nРоббим! Ўзингдан ўзгага муҳтож қилиб қўйма!\nЭҳтиёжимни фақат Ўзингга тушадиган қил!\nБилгил, олдин эслатганимиздек, кичик ё катта гуноҳни атайин ёки билмасдан содир этган кишига тавба қилиш, надомат чекиш ва гуноҳнинг зидди – савоб иш билан гуноҳини ювиш вожиб. Агар шаҳвати ғолиб келиб, гуноҳни тарк этишга нафсида азм уйғонмаса, иккита вожибнинг биттасини бажаришдан ожизлик қилган бўлади. Лекин у: "Битта вожибни бажармадим, кейингисини қилганимдан нима фойда!" деган бадгумон билан иккинчи вожиб – яхшилик билан ёмонликни кетказиш амалини ҳам тарк этмаслиги зарур. Шунда у фақат ёмон амаллар эмас, ҳар ҳолда, яхши ва ёмон амали аралашган кишилар жумласидан бўлади.\nЯхшиликларнинг гуноҳларга каффорат бўлиши ё қалб, ё тил, ё аъзолар орқали амалга ошади. Қилинадиган савоб амал содир этилган гуноҳнинг ўрнида ва унинг сабабларига боғлиқ бўлмоғи лозим.\nОллоҳ таолога тазарру қилиб, мағфират ва афв тилаш қалб гуноҳига каффоратдир. Қочоқ қулдек залил аҳволга тушган банда ўзгаларга сезиладиган даражада нафсини хор тутади, кибрни тарк этади. Ахир, ўзи гуноҳи нақд бўйнида бўлган қочоқ қул бўлса-ю, қандай қилиб унда ўзгаларга кибр бўлсин! Шунингдек, гуноҳини англаган кишида такаббурлик не қилсин? Энди у мусулмонларга ёмонликни эмас, яхшиликни соғинади, ибодатга бел боғлайди.\n"Раббим, ўзимга зулм этдим, гуноҳ қилдим, гуноҳларимни мағфират эт", деб зулмини тан олиш тилнинг гуноҳига каффорат бўлади. Бу хусусда дуолар ва зикрлар китобида кўп хабарлар ворид бўлган.\nТоат ва ибодатларни кўпайтириш, Оллоҳ йўлида садақалар қилиш аъзоларининг гуноҳига каффоратдир. Хабарларнинг далолат қилишича, кимки бир гуноҳ қилиб, гуноҳининг изидан ушбу саккиз амални давомли адо этса, гуноҳи афв этилишига умид бор. Бу амалларнинг аввалги тўрттаси қалбга дахлдор:\n– тавбага азм қилиш;\n– гуноҳдан узоқлашишни яхши кўриш;\n– гуноҳнинг оқибатидан қўрқиш;\n– гуноҳи мағфират қилинишидан умидвор бўлиш.\nҚолган тўрттаси аъзолар амали:\n– гуноҳдан сўнг икки ракат намоз ўқиш;\n– етмиш марта "астағфируллоҳ" деб Оллоҳдан мағфират тилаш ва "субҳаноллоҳил азим ва биҳамдиҳи" дейиш;\n– садақа қилиш;\n– бир кун рўза тутиш.\nБу хусусда яна шундай хабарлар ҳам ворид бўлган:\nТаҳорат олиш ва масжидга кириб, икки ракат намоз ўқиш (Абу Бакр Сиддиқдан "Сунан" соҳиблари ривоят қилишган).\nТўрт ракат намоз ўқиш (Ибн Аббос розийаллоҳу анҳудан Байҳақий ривоят қилган).\n"Агар бир гуноҳ қилсангиз, унга каффорат бўладиган битта яхшилик қилинг. Махфий гуноҳга махфий яхшилик, ошкора гуноҳга ошкора яхшилик каффорат бўлади" (Муоз ибн Жабалдан Байҳақий ривоят қилган).\nСаҳиҳ хабарда келишича, бир киши Расулуллоҳ соллаллоҳу алайҳи васалламга деди:\n– Мен бир хотинга илакишиб, у билан зинодан бўлак барча ишни қилдим. Менга Оллоҳнинг ҳукмини жорий этинг, эй Расулаллоҳ. Шунда Расулуллоҳ соллаллоҳу алайҳи васаллам:\n– Биз билан бомдод намозини ўқидингми? - дедилар.\n–Албатта, яхшиликлар ёмонликларни кетказади, дедилар Расулуллоҳ соллаллоҳу алайҳи васаллам (муттафақун алайҳ).\nБундан келиб чиқадики, то иш зиногача бормас экан, бу ишлардан сўнгги намоз кичик гуноҳларга каффоратдир. Пайғамбаримизнинг сўзларига кўра, беш вақт намоз намозлар орасида содир бўлган кичик гуноҳларга каффоратдир.\nХуллас, бандаси барча ҳолатларда ҳар куни ўзига ҳисоб бермоғи, ёмонликларни жамлаб, уларни яхшиликлар воситасида йўқотишга ҳаракат қилмоғи лозим.\nШундай савол туғилиши мумкин: "Гуноҳдан қайтмаган кишининг истиғфоридан фойда борми? Ахир хабарда келган: "Гуноҳда бардавом бўлатуриб, гуноҳнинг кечирилишини сўраш, бамисоли, Оллоҳнинг оятларидан истеҳзо қилишга ўхшайди" (Ибн Абу Дунё ривояти).\nОлимлардан бири айтган экан: "Астағфируллоҳ, деган сўзим учун Оллоҳга истиғфор айтаман".\nЯна айтилади: "Тил билан истиғфор айтиш каззобларнинг тавбасидир".\nРобиа ал-Адавийа шундай дейди: "Биз айтган истиғфорнинг ўзи кў-ўп истиғфорга муҳтождир..."\nБу саволга шундай жавоб берамиз. Билгил, истиғфорнинг афзали тўғрисида ҳаддан зиёд хабарлар ворид бўлган. Бу ҳақда "Зикрлар ва дуолар китоби"да батафсил тўхталган эдик. Оллоҳ таоло Қуръонда истиғфорни ва Расулуллоҳ соллаллоҳу алайҳи васалламнинг ҳозир бўлишларини бир мақомда қўйиб зикр этади:\n"Модомики, сиз уларнинг орасида экансиз, Оллоҳ уларни ҳаргиз азобламас ва улар мағфират сўраб турган ҳолларида ҳам Оллоҳ уларни азоблагувчи эмас" (Анфол, 33-оят).\nБаъзи саҳобалар айтишарди: "Биз учун иккита омонлик бор эди. Бири – Оллоҳ расулининг орамизда бўлиши. Бу омонлик кетди. Лекин иккинчи омонлик – истиғфор биз билан биргадир. Агар у ҳам кетса, ҳалок бўламиз" (Термизий ривояти).\nБизнингча, "каззоблар тавбаси" деб аталган истиғфор қалбнинг иштирокисиз, фақат тил билан айтилган истиғфордир. Бамисоли, инсон одатий тарзда, ғафлат билан "астағфируллоҳ" дегани каби ёки дўзах эсланганида қалб даҳшатдан титраб, ларзага тушгани учун эмас, шунчаки тил учида "наъузу биллаҳи минҳа" (Оллоҳ бизни ундан сақласин) дегани каби. Фақат тилнинг ҳаракатидан фойда йўқ. Аммо бу ҳаракатга Оллоҳга юзланган қалбнинг тазарруси, самимий хоҳиш, холис ният ва рағбат, мағфиратни ёлвориб сўраш ҳам қўшилса, ана шунда бу амал гуноҳни кетказишга салоҳиятли бўлади.\nБинобарин, истиғфорнинг фазли ҳақида ворид бўлган хабарларни истиғфорнинг мана шу туридан деб билмоқ лозим.\nТавба ва истиғфорнинг даражалари бор. Агар юксак даражаларига етишга қодир бўлмасанг, ҳар ҳолда, аввалги даражалари ҳам фойдадан холи эмас.\nШунинг учун Саҳл Тустарий дейди: "Ҳар қандай ҳолатда бандасига Мавлоси керак. Банданинг энг гўзал ҳолати ҳар бир ишда Мавлосига қайтмакдир. Агар банда исён қилса: "Ё Раббим, ўзинг айб-гуноҳимни ёп, одамлар олдида шарманда бўлишдан сақла", дейди. Гуноҳдан сўнг: "Эй Раббим, тавбамни мақбул айла", дейди. Тавба қилгач, айтади: "Эй Раббим, мени гуноҳдан холи эт!" Амалга ўтгач эса: "Ё Раббим, амалимни қабул айла", дейди".\nГуноҳларга каффорат бўладиган истиғфор ҳақида сўралганида, Тустарий деди: "Истиғфорнинг аввали истижобат (ижро), кейин инобат (афв тилаб ёлвормоқ), кейин тавбадир. Истижобат аъзолар амали, инобат қалб амали, тавба Мавлога юзланмакдир. Мавлога юзланмак халқни тарк этиш билан бўлади. Сўнгра ичидаги қусурлар учун, неъматни билмагани ва шукрни тарк этгани учун Оллоҳдан мағфират тилайди. Мағфират қилинади, Мавлоси ҳузуридан жой олади. Сўнгра танҳоликка кўчади. Танҳоликдан саботга, саботдан баёнга, баёндан фикрга, фикрдан маърифатга, маърифатдан муножотга, муножотдан мусофатга (ўзаро самимият), мусофатдан муволатга (дўстлик), муволатдан сирлашувга ўтади. Сирлашув эса, муҳаббатдир. Бу сифатлар банданинг қалбида мустаҳкам ўрнашиши учун илм унинг озиғи, зикр қуввати, ризо заҳираси, таваккул йўлдоши бўлмоғи лозим. Шунда у бандага Оллоҳнинг назари тушади, Оллоҳ уни Аршга кўтаради. Натижада унинг мақоми аршни кўтариб турувчилар мақоми билан баробар бўлади".\nРасулуллоҳ соллаллоҳу алайҳи васалламнинг: "Тавба қилувчи Оллоҳнинг ҳабибидир", деган сўзлари хусусида Тустарийдан сўралганида, у:\n"(Улар –) тавба қилувчилар (Оллоҳнинг ўзига) ибодат қилувчилар, шукр қилувчилар, рўза тутувчилар, рукуъ-сажда қилувчилар, яхшиликка буюрувчилар, ёмонликдан тўхтатгувчилар ва Оллоҳ белгилаб қўйган қонун-қоидаларга доимий риоя қилувчи (мўминлар)дир" (Тавба, 112) оятини ўқиб, деган эди: "Кимки Оллоҳ таолонинг ушбу оятида зикр қилинган сифатларга эга бўлса, у ҳабибдир". Яна дейди: "Ҳабиб ҳабиби ёмон кўрган нарсадан узоқлашадиган кишидир".\nТавбада иккита самара бор. Биринчиси тавбанинг гуноҳларга каффорат бўлишидир. Ҳатто тавба қилувчи каффорат йўли билан гуноҳдан тўла покланиши мумкин. Иккинчи самара тавба қилувчининг юксак мартабаларига эришувидир. Ҳатто у тавба билан ҳабиб мақомига етиши мумкин.\nКаффорат ҳам бир неча даражаларга бўлиниб, баъзиси гуноҳни тўла ўчиради, баъзиси уни қисман енгиллатади. Каффоратлардаги тафовут эса, тавба даражаларига қараб фарқланади.\nМушоҳада аҳли ва қалб эгалари Оллоҳ таолонинг ушбу сўзини шак-шубҳасиз англайдилар: "Бас, ким (ҳаёти дунёдалик пайтида) зарра мисқолчалик яхшилик қилса, (Қиёмат кунида) ўшани кўрур!" (Залзала, 7-оят).\nДарҳақиқат, зарра мисқолича бўлса ҳам, яхшиликдан из қолади, худди паллага тушган бир дона арпа ҳам тарозуга таъсир қилгани каби. Агар тарозудаги биринчи арпа тош босмаганида эди, худди шу ҳажмдаги иккинчи арпа ҳам тарозуга таъсир қилмаган бўларди ва паллага қанчалик кўп арпа юкланмасин, ўлчов ўзгармай, бир хилда тураверарди. Лекин бундай бўлиши муҳол. Билъакс, заррача яхшилик билан тарозунинг савоблар палласи оғир босади, ёмонликлар қўйилган палласи енгил келиб, кўтарилади.\nШундай экан, ибодат зарра миқдор бўлса ҳам, уни кичик санама! Шунингдек, гуноҳнинг зарралари гуноҳ эмас, дея қайтадан гуноҳга ботма! Нодон бир хотин ип йигиришга эриниб, шундай сўзлар билан ўзини оқлаган экан: "Бир соатда атиги битта ип йигирдим. Бу ип нима бўларди, яримта кўйлакка ҳам етмайди?"\nЭ воҳ! Бу хотин шу даражада нодонки, дунё кийимлари битта-битта ипдан жамланиб тўқилишини, олам жисмлари қанчалик улкан бўлмасин, зарра-заррадан йиғилишини англамайди...\nДемак, қалбдаги тазарру ва истиғфор асло зоеъ бўлмайдиган мулк, Оллоҳ ҳузуридаги яхшиликдир. Қалбдаги бу мулк-ни, бу илоҳий неъматни тил зоҳир қилса, не бахт! Аммо, юқорида айтилганидек, қалб тазарру ва истиғфордан ғофил қолиб, ёлвориш ва истиғфор фақат тилда бўлса, бу ишдан натижа кам, албатта. Лекин, бизнингча, айрим ҳолларда тил истиғфори ҳам савобдан холи эмас. Дейлик, бир мусулмонни ғийбат қилиб ёки ўзаро беҳуда гап сотиб ўтиргандан кўра, тилнинг истиғфор билан машғул бўлиши аълороқ эмасми? Майли, ўша пайт қалб ғафлатда бўлсин, лекин тил ғийбатда эмас, истиғфорда-ку! Ҳатто истиғфорсиз сукутдан қалбнинг иштирокисиз, фақат тил билан бўлса ҳам, истиғфор айтмоқ афзалдир.\nШайх Абу Усмон Мағрибийдан шогирди сўради:\n– Нега баъзан қалбим ғофил бўлатуриб, тилим зикр ва Қуръонга шошади?\nШунда шайх муридига:\n– Оллоҳга шукр эт, аъзоларингдан бирини – тилингни яхшиликка бурибди, тилингни беҳуда сўзлардан тийиб, зикрни унинг одати қилибди",- деган экан.\nДарҳақиқат, аъзолар савоб ишларга одатланса, бу одат унинг табиатига сингиб, шу табиат билан жумла гуноҳларни даф қилиш мумкин бўлади. Тили истиғфорга ўрганган одам, ёлғонни эшитган заҳоти: "Астағфируллоҳ", дейди. Ортиқча сўзлашга одатланган киши эса худди шундай вазиятда: "Одам ҳам шунчалик аҳмоқ бўладими, ғирт ёлғон гапиряпсан-ку!" - деб бошлайди сўзини. Кимнинг тили Оллоҳдан паноҳ сўрашга одатланган бўлса, ёмонлик сабаблари кўрина бошлаши билан: "Наъузу биллаҳ" (Оллоҳдан паноҳ тилайман), дейди. Беҳуда, ортиқча сўзларга ўрганган тил эса: "Унга Оллоҳнинг лаънати бўлсин", деб икки сўзининг биттасида гуноҳга ботади.\n"Зотан, Оллоҳ яхшилик қилувчиларнинг амалларини зоеъ қилмас" (Тавба, 120-оят).\n"Шубҳасиз, Оллоҳ бировга заррача зулм қилмас. Агар заррача яхшилик бўлса, уни бир неча баробар қилур ва ўз ҳузуридан улуғ ажр ато қилур" (Нисо, 40-оят).\nЭътибор бер: битта яхшиликка бир неча баробар савоб. Қалб ғафлатда бўлса ҳам, тил истиғфорни одат этса, шу одат туфайли ғийбат, лаънат, беҳуда сўз каби гуноҳлардан сақланиш мумкин. Бу дунёда озгина амал қилиб, бир неча баробар савоб олишнинг маъноси мана шудир. Охиратда амалнинг бир неча баробар қилиниши эса шундай:\n"Агар билсалар, охират азоби шак-шубҳасиз янада каттароқдир" (Қалам, 33-оят).\nТоатга офат деб қарамоқдан сақлан. Бундай қараш сени ибодатдан совутади. Ибодатдан совиш шайтоннинг тузоғига илиниш, шайтоннинг ҳийласига алданишдир. Бу тузоққа мағрурлар илинади. Улар ўзларни басират соҳиби, сир-саноатдан хабардор фатонат аҳлидан деб билишади. Истиғфорга ўрганган тилга истеҳзо билан: "Қалб ғафлатда экан, тинимсиз истиғфор айтгандан не фойда", дейишади.\nБундай ҳийлага муносабат жиҳатидан халқ уч қисмга бўлинади:\n– нафсига зулм қилганлар;\n– муқтасидлар (ўртача, меъёрида ҳаракат қилганлар);\n– яхши ишларга пешқадам бўлганлар.\nЯхшиликларда пешқадам киши дейди: "Эй малъун шайтон! Сен тўғри гапирдинг. Лекин бу ҳақ сўзинг билан ҳақсизликни ирода қиляпсан. Ҳечқиси йўқ, мен сени икки карра азоблайман, бурнингни ерга ишқалайман: тилнинг ҳаракатига қалб ҳаракатини ҳам қўшаман, тилу дилим билан истиғфор айтаман". Бу киши шайтоннинг ярасига туз сепиб даволаётган одамга ўхшайди.\nНафсига зулм қилган мағрур кишига келсак, у ўзини қалбга хос нозик жиҳатларни илғайдиган закий санаб, манмансирайди. Натижада унинг қалбида холислик йўқолади, тили зикрни тарк этади. Бу қилмишлари билан шайтонга ёрдам беради, ғурур арқонига осилиб, тубан кетади. Шу билан шайтон ва у кишининг орасида тўла шериклик ҳосил бўлади.\nМуқтасид (ўртача) киши тилнинг ҳаракатига қалбни шерик қилишга қодир эмас. У тил ҳаракати қалб ҳаракатига нисбатан заиф эканини сезади. Тили айтаётган истиғфорга қалбини шерик қилишни истайди. Шу йўлда камолга етиш илинжида ҳали қалби уйғоқ бўлмаса ҳам, тили истиғфорга машғул бўлади. Чунки у зикрсиз сукутдан, беҳуда суҳбатлардан тилнинг истиғфор айтиши афзаллигини англайди. Шунинг учун муқтасид кишининг тили доимо истиғфорда. У хайрли амалларни қилишда тили ва қалби бирдек иштирок этишини Оллоҳдан сўрайди.\nЯхшиликда пешқадам кишини шундай тикувчига ўхшатиш мумкин: у тикишидан айб топиб, тикувчиликни ташлаган ва ёзувчи бўлган. Нафсига зулм қилувчи золим эса, бамисоли, тикувчиликни бутунлай йиғиштириб, фаррошликни танлаган киши кабидир. Муқтасид киши, бамисоли ёзишга қодир бўлмаган кишидир. У дейди: "Мен тикувчиликнинг етакчи касблардан бири эканини инкор этмайман. Тўғри, тикувчилик ёзувчиликка нисбатан мавқеда паст, лекин фаррошликдан юқоридир. Мен ёзишга қодир эмасман, шунинг учун тикувчилик билан машғулман".\nРобиа Адавийа деган эди: "Биз айтган истиғфорнинг ўзи кў-ўп истиғфорга муҳтож". Бу ўринда тил истиғфори эмас, қалб ғафлати мазаммат қилиняпти. Яъни, у тилнинг ҳаракати учун эмас, қалбнинг ғафлати учун истиғфор айтишга муҳтож. Майли, қалб ғафлатда экан, агар тил билан ҳам истиғфор айтмаса, иккита истиғфорга муҳтож бўлиб қолади.\nБундан келиб чиқадики, аввало, нима мазаммат қилинаётганини, нима мақталаётганини англаб олмоқ зарур. Акс ҳолда, ғоят топиб айтилган ушбу сўзнинг маъносини англашда қийналасан. Аброр кишиларнинг савоб амаллари муқарраб кишилар учун гуноҳ саналади. Негаки, бу ишларнинг собитлиги кимгадир нисбатан олинади. Шунинг учун тоат ёки маъсиятни гарчи заррадек бўлса ҳам, ҳақир санамаслик лозим.\nЖаъфар Содиқ дейди: "Оллоҳ таоло учта нарсани учта нарса ичига яширди:\n– розилигини тоатнинг ичига яширди. Шундай экан, ибодатлардан бирортасини арзимас деб қарамаслик лозим. Балки, Оллоҳнинг розилиги сиз арзимас деб қараётган ўша ибодатдадир;\n– ғазабини гуноҳлар ичига яширди. Шунинг учун, қандайлигидан қатъий назар, гуноҳни кичик деб билмаслик керак. Балки, Оллоҳнинг ғазаби айнан ўша сиз кичик санаётган гуноҳда яшириндир;\n– дўстлигини (валоятини) бандалар ичра яширди. Оллоҳнинг бандасини ҳақир кўрма. Балки, сен таҳқирлаётган банда Оллоҳнинг дўсти – валийуллоҳдир".\nЖаъфар Содиқ бу сўзларига яна қўшимча қилди: "Оллоҳ таоло ижобатни дуога яширди. Бас, дуони тарк этманглар! Балки, ижобат сиз тарк этган дуодадир".\nСенга ёмонлик қилганни кечира қол\nСенга ёмонлик қилганни кечира қол, эҳтимол, у надомат қилаётгандир. Золим эмас, мазлум бўлганинг учун Аллоҳга ҳамд айтсанг-чи!


17:42 / 27.12.2019 | Shahzod | 871\nАссалому алайкум! Бир таниш дўстим жуда кўп эҳсонлар қилади, қариндошларига, дўстларига ва бегоналарга жуда ҳам кўп пуллар сарфлаб яхшилик қилар экан. Ундан бунча пулни қаердан олишини сўрасам спортга пул тикиб ишлар экан. Ахир бу ишинг харомку десам, “топган пулимдан ҳеч қайсисини ўзим учун ишлатмайман, барчасини яқинларим учун сарф қиламан деди”. Мени бу жуда ҳам ўйлантириб қўйди, нахотки шундай харом пулни яхшиликка ишлатса бўлади?!\n– Ва алайкум ассалом! Ҳаром пулни савоб умидида садақа қилиш куфр ҳисобланади. Чунки ҳаром пул Аллоҳнинг наздида нажосатдан баттардир. Гўё инсон бир уюм нажосатни Аллоҳга “қабул қил” деб тақдим қилишга ўхшайди. Бирортаси ўша дўстингизга ахлатхонадан бир челак ахлат олиб келиб “бу сенга қабул қил” десин, қанчалар дарғазаб бўлади. Энг ачинарлиси ўша ёрдам бериб эҳсон қилган одамлари қиёмат куни “нега ҳаромдан едирдинг” деб уни ёқасидан олишади. Ҳаромдан топганнинг гуноҳи эса бўйнида бўлади. Ундай пулнинг ҳукми савоб умид қилмасдан фақир-мискинларга садақа қилиш. Қиёмат куни бўлганида бир инсонни олиб келинади. У ҳаётида яхшиликнинг бирорта ҳам йўлини қолдирмай ҳаммасига сарфлаган бўлади. Масжид қурган, фақир-мискинларни таомлантирган, китоблар тарқатган, ифторликлар қилиб берган ва ҳоказолар. Шунда унга Аллоҳ таоло тарафидан дўзахга ташлансин деган ҳукм чиқарилади. Фаришталар хайрон бўлиб, шунча яхшилиги зое бўладими? – дейишганида, “Унинг топганини асли ҳаромдан эди, сарфлаганлари ҳам ўшанинг фойдасидан бўлган эди. Аллоҳнинг ҳузурида фақат покиза нафақалар қабул бўлади” дейилади. Валлоҳу аълам!


21:45 / 02.03.2017\nФото: The Moscow Times Роналд Жеймс Поллетт.\nЎзбекистон ва АҚШ ўртасидаги ўзаро савдо айланмаси йил сайин ошиб бормоқда. Ўзбекистонда АҚШ сармоядорлари билан ҳамкорликда тузилган бир неча қўшма корхона фаолият кўрсатмоқда, АҚШ фирма ва компаниялари мамлакатда ваколатхоналарини очган. Улар автомобилсозлик, нефть-кимё, тўқимачилик ва енгил саноат, озиқ-овқат саноати, қурилиш материаллари ишлаб чиқариш, савдо ва хизмат кўрсатиш каби соҳаларга ихтисослашган.\nАҚШнинг General Electric компанияси ана шундай ишончли ҳамкорлардан бири. Ушбу компания вице-президенти Роналд Жеймс Поллет Ўзбекистонда чет эллик сармоядорлар учун яратилган шароитлар, General Electric компаниясининг Ўзбекистон билан ҳамкорликдаги лойиҳалари ҳақида қуйидагиларни сўзлаб берди:\nЎзбекистон бозорида General Electric компанияси фаолият бошлаганига 10 йилдан ошди. Ўзбекистонлик шерикларимиз билан авиация, нефть-газ, электр энергетика, соғлиқни сақлаш, транспорт ва бошқа соҳаларда муваффақиятли ҳамкорлик қилиб келмоқдамиз.\nЎзаро ҳамкорлигимиз суръатидан мамнунмиз. Ўзбекистоннинг турли вазирлик ва идоралари билан меморандум имзоладик. Ушбу ҳужжатга мувофиқ Ўзбекистон Республикаси ва General Electric компанияси ҳамкорлигида амалга ошириладиган истиқболли лойиҳаларни ишлаб чиқиш бўйича ишчи гуруҳи тузилди.\nАҚШ Ўзбекистон General Electric


«Яндекс» медиа учун платформани ишга туширди\n19:16 / 30.05.2017\nФото: Global Look Press / Sergey Smirnov\n«Яндекс» интернет-компанияси мустақил муаллифлар, брендлар ва блогерларга мўлжалланган контент яратиш платформасини тақдим этди. Бу ҳақида «Яндекс.Дзен» сервиси медиадиректори Даниил Трабун Yet Another Conference'да маълум қилди.\nЯнги платформа «Дзен» персонал тавсиялар сервисининг бир қисми ҳисобланади. У сизда қизиқиш уйғотиши мумкин бўлган хабарлар, постлар ва бошқа мақолалардан иборат янгиликлар туркумини тузади. Мақолалар ўқилган саҳифалар тарихи ва фойдаланувчи томонидан кўрсатилган мавзулардан келиб чиқиб танланади. Энди сервис контент яратиш имконини ҳам беради. Мустақил муаллифлар реклама эълонларига уланиб, ўз материалларида пул ишлаб олишлари мумкин. Бундан ташқари, «Яндекс» ҳомийлик дастури ҳақида эълон қилди: компания энг яхши муаллифларга шу йил учун 1 миллион долларгача пул тўлайди.\nШу билан бирга «Яндекс» мобил реклама учун янги «Нарратив» форматини ишга туширди. У бренд ва муаллифларга қисқа мультимедия материалларини яратишга ёрдам беради.\nЯндекс платформа медиа Дзен


“Бунёдкор” Хорватияга боради / CHAMPIONAT.asia\n20:09"Динамо" Қаршида "Насаф"га қарши ўртоқлик ўйини ўтказади 1 19:50Вермален футболчилик фаолиятини якунлаганини маълум қилди 2 19:23XXI асрда бош билан 50 дан ортиқ гол урган футболчилар рейтинги 16 19:06"Барселона" ва "Челси" Лига 1 тўпурари билан шартнома имзоламоқчи 0 18:56Олий Лига. "Навбаҳор" "Бунёдкор"ни мағлуб этди, "Локомотив" ва "Пахтакор ўзаро дуранг ўйнади 2 18:47Диего Коста "Коринтианс"га ўтишга яқин 1 18:24"Бёрнли" "Зенит"га Азмун учун 10 млн фунт таклиф қилмоқда 4 18:0135 ёшли Льорис "Тоттенхэм" билан шартномани 2024 йилга қадар узайтирди 0 18:00"Нефтчи" Туркиядаги йиғинни бошлади. Жамоа 4та ўртоқлик учрашуви ўтказади 16 17:52Саҳоб Рашидов - «Динамо» футболчиси 29 17:38Трансферларига энг кўп пул сарфланган футболчилар (топ-10) 13 17:20Олий Лига. АГМК "Динамо"ни йирик ҳисобда таслим этди 3 17:16МЮ Холанд учун пойгадан чиқди, "Реал" — курашда фаворит 40 17:06ЎФА Ҳамдамовнинг Қатар клубига ўтаётганини эълон қилди 19 16:53"Ювентус" Влахович учун "Фиорентина"га 35 млн евро ва Кулусевскини таклиф қилмоқда 4\n“Бунёдкор” Хорватияга боради\nКуни кеча Хорватия Республикасининг Марказий Осиё давлатлари бўйича элчиси Рефик Шабанович “Бунёдкор” футбол клуби меҳмони бўлди.\nДеярли икки ойлик музокаралардан сўнг пойтахтимизга ташриф буюрган мартабали меҳмонни “Бунёдкор” футбол клуби директори Улуғбек Мирзаев ва бош мураббий Шуҳрат Мақсудов кутиб олдилар. Давлатимиз раҳбарининг 2019 йил 4 декабрдаги “Ўзбекистонда футболни ривожлантиришни мутлақо янги босқичга олиб чиқиш чора-тадбирлари тўғрисида”ги фармонида футболи ривожланиш истиқболлари жиҳатидан Ўзбекистонга яқин бўлган Хорватиянинг иш услубини ўрганиш, Хорватиянинг сўнгги ўн йилликда амалга оширган шиддатли ўзгаришлари, академияларида тарбияланган иқтидорли ўйинчилар Англия, Франция, Италия, Испания, Германияда рақобатлашиш даражасига чиққани мисол тариқасида баён қилинган. Айтиш керак, Рефик Шабановични “Бунёдкор” футбол клубига таклиф этилиши давлатимиз раҳбарининг ушбу фармони ижроси йўлида амалга оширилаётган ишлардан навбатдагиси дейиш мумкин.\nМартабали меҳмон ташрифи давомида “Бунёдкор” стадионини ва музейини кўздан кечирди. Шунингдек, ўзаро алоқаларни мустаҳкамлаш бўйича учрашув ўтказилди. “Спорт ва маданиятдан бошқа соҳа халқларни бир-бирига бунчалик тез яқинлаштира олмайди”, - деди учрашув давомида Рефик Шабанович ҳамда жамоамиз билан ўзаро ҳамкорлик бўйича амалий ҳаракатлар сари дадил қадам ташлаб берди. Хусусан, 2022 йилдаги миллий терма жамоаларнинг ФИФА кунларида Хорватиянинг машҳур клублари – “Динамо” (Загреб) ёки “Хайдук” (Сплит) ўртоқлик учрашуви учун Тошкентга ташриф буюриши бўйича музокаралар бошлаб юборилди. Элчининг сўзига кўра, “Бунёдкор” ўртоқлик учрашуви бўйича икки-уч хил вариантдаги муддатларни маълум қилса, Хорватия томон бу саналарни ўрганиб чиқишини таъкидлади. Қолаверса, “Бунёдкор” асосий жамоаси ёзги ўқув-йиғин машғулотларини Хорватияда ўтказиши бўйича ҳам сўз борди. Жумладан, йиғинни шундоққина Хорватияга туташ Адриатика денгизи қирғоқларида жойлашган дам олиш масканларида ўтказиш масалалари ҳам муҳокама қилинди. Маълумот ўрнида айтиш керак, аҳолиси тўрт миллиондан зиёдроқ мамлакатга бир йилда 21 миллионга яқин туристлар ташриф буюриши, меҳмонларнинг деярли барчаси Адриатика денгизи соҳилларида дам олишни хуш кўришлари бутун дунёга маълум.\nТаъкидлаганимиздек, Рефик Шабанович бу каби учрашувларда ўртага қўйиладиган масалалар ҳаётга кўчиши учун дастлабки қадамларни ташлади. Хусусан, “Бунёдкор” академиясининг икки-уч хил ёш тоифасидаги жамоалари 2022 йили ўтказиладиган анъанавий “Dalmatinko Cup” турнирига расмий таклиф олдилар. 2022 йилнинг 2-15 июнь кунлари бўлиб ўтадиган турнирда 13-18 ёшдаги ўсмирлар жамоалари қатнашади. 2022 йилги мусобақага “Штурм” (Австрия), “Сабаҳ” (Малайзия), “Олимпия” (Словения), “Железничар” (Босния), “Риека” (Хорватия), “Спартак” (Сербия), “Карпати” (Украина), “Окжетпес” (Қозоғистон) каби жамоалар таклиф этилишган.\n“Хорватиядек футболи ривожланган юрт билан “Бунёдкор”нинг ҳамкорликни йўлга қўйилиши бу жуда катта лойиҳа деб ўйлайман. Албатта биз лойиҳага тиш-тирноғимиз билан қаттиқ ёндошамиз ҳамда Ўзбекистон-Хорватия футбол ҳамкорлигини чиройли ва юқори даражага олиб чиқишга бел боғлаб ҳаракат қиламиз. 2022 йил ўзбек футболи мухлисларини хурсанд қилган ҳолда Тошкентда Хорватиянинг етакчи клубларининг бири билан ўртоқлик учрашуви ўтказиш бўйича барча имкониятимизни ишга соламиз.\nМаълумки, “Динамо” ва “Хайдук” жамоаларининг академиялари ривожланганлигини барча билади. Насиб қилса, “Бунёдкор” академияси тарбияланувчиларини Хорватияга жўнатиб, малака оширишларини таъминлаш бўйича ҳам иш олиб борамиз. Ўйлайманки, “Бунёдкор”нинг Хорватия билан ўзаро ҳамкорлиги ўзбек футболининг ютуғига айланади ва миллий терма жамоамизга иқтидорли ўйинчилар етишиб чиқишига замин яратади”, дея ўз фикрлари билан ўртоқлашди “Бунёдкор” футбол клуби директори Улуғбек Мирзаев.\nОлий Лига. "Навбаҳор" "Бунёдкор"ни мағлуб этди, "Локомотив" ва "Пахтакор ўзаро дуранг ўйнади 2\nСуҳроб Иззатов: “Бунёдкор” ўз номига яраша ўйнашда давом этади” 2\n"Локомотив" назорат баҳсида "Бунёдкор"дан устун келди ГАЛЕРЕЯ 4\nҚарздорлик масаласи. Кимларнинг аҳволи оғир? 12\nОлий Лига. 7та гол урилган баҳсда "Металлург" "Бунёдкор"дан устун келди 0\n03 дек 10:24:44\n03 дек 10:16:14\nBunyodkorga omad, doim chempion bòlib yursin. Ilojisi bòlsa bosh murabbiyni xam Xorvatiyadan olib kelsin.\n03 дек 09:28:50\nХаа охири бахайр бўлсин бизаям ривожланишни тилакдошимиз,\n03 дек 10:09:03\nshundayam dam olish haqida gap buladiya


Ҳафталик дайжест: Карантиннинг кучайиши, ўзимизнинг Volkswagen Caddy, Беҳбудий стипендияси - Daryo\n08:31, 29.06.2020 54655\nАнча салқин об-ҳаволи ҳафта ҳам якунига етмоқда. Биз ҳафта янгиликларини ўқувчилар учун сараладик. Дайжестни бошлаймиз.\nМаълумки, Россия Федерацияси 9 май куни ўтказиши режалаштирилган ҳарбий парад коронавирус пандемияси сабабли 24 июнга сурилган эди. 1945 йилда ҳам ғалабанинг биринчи марказий паради 24 июнда ўтказилган. Ушбу тадбирда Ўзбекистон президенти Шавкат Мирзиёев ҳам иштирок этди. Таъкидланишича, бўлиб ўтган парадда 13 та давлатдан 225 та ҳарбий техника, 14 минг аскар ва офицер қатнашди.\nШавкат Мирзиёев Москвада.\nРоссия пойтахти осмонидан 55 самолёт ва 20 та вертолёт учиб ўтди. Москвадаги Ғалаба парадида Шавкат Мирзиёевдан ташқари бошқа давлат раҳбарлари ҳам меҳмон бўлди. Улар орасида Беларусь президенти Александр Лукашенко, Қозоғистон президенти Қосим-Жўмарт Тўқаев, Қирғизистон президенти Сўронбай Жээнбеков, Молдова президенти Игорь Додон, Тожикистон президенти Эмомали Раҳмон ҳам бор эди.\nШавкат Мирзиёев ташриф мобайнида Москва шаҳридаги «Номаълум аскар» ёдгорлигига гул қўйди. Москвадаги Ислом Каримов номи билан аталувчи хиёбонга бориб, у ердаги ўзбекистонликлар билан саломлашди ва устози Ислом Каримов пойига гулчамбар қўйди.\nЎзбекистонда коронавирусдан вафот этганлар сонини 20 нафар деб бермоқчи эдик. Бироқ бугун коронавирусга чалинган шифокор дунёдан ўтиши билан ўлимлар сони 21 тага етди. Сўнгги кунларда инфекция юқтирганлар сони ўса бошлаши билан ҳукумат карантин чораларини кучайтиришга киришди. Пойтахтда блокпостлар қайта тикланади. Мавжуд аҳвол ёмонлашаётганини ҳисобга олиб, Республика махсус комиссиясининг қарорига биноан, Тошкент шаҳрида коронавирус инфекцияси аниқланган «қизил» ҳудудларни блокпостлар ўрнатган ҳолда маҳалла, даҳалар ва кўчалар кесимида ёпилиши, карантинга олинган фуқароларнинг уйи олдида 24 соатлик навбатчилик ташкил этилиши белгиланди, деб ёзмоқда @davletovuz Telegram канали.\nЯна бир янгилик шуки, чет элдан қайтганлар карантин назоратини меҳмонхоналарда ўтказиши мумкин. Коронавирус инфекцияси билан касалланиш ҳолатлари камаймаган давлатлардан Ўзбекистонга кириб келаётган фуқаролар ўз хоҳишига кўра 14 кунлик карантин муддатини давлат томонидан бепул таъминланадиган карантин марказларида ёхуд ҳақини тўлаган ҳолда меҳмонхонада ўтказиши мумкин бўлади.\n27 июнь куни 255 кишида коронавирус аниқланди. Бешта ҳудудда аҳоли орасида касаллик қайд этилди. 27 июнь куни коронавирусдан кунлик тузалишлар сони бўйича ҳам рекорд ўрнатилди – 202 киши уйига кузатилди. 2020 йил 28 июнь соат 17:00 ҳолатига кўра, Ўзбекистонда коронавирус инфекцияси қайд этилганлар сони 7 813 нафарни ташкил этмоқда.\nЎзбек автомобиль бозорига немис ва чех машиналари кириб келмоқда. Бу борада президент қарори қабул қилинди. Қарорга кўра, биринчи босқичда 2020 йилдан тайёр Volkswagen ва Skoda’лар сотилади. Иккинчи босқичда 2022 йилдан Жиззахда автомобиль ишлаб чиқишга ўтилади. Қолаверса, мамлакатимизда Евро-5 стандартига жавоб берадиган 40 дан ортиқ автомобилларга ёнилғи қуйиш шохобчалари қурилади.\nХўш, Volkswagen Caddy ўзи қанақа автомобиль? Етти ва беш ўриндиқли бўлган ушбу йўловчи ва юк минивени ҳам бизнес юритишга, ҳам оилавий фойдаланиш учун тўғри келади. Тежамкор ва технологик (MPI) двигатель 1,6 литр қувватга эга, бензинда ишлайди. Ёқилғи сарфи – шаҳарда 100 километрга 9,3 литр, трассада 100 километрга 6,1 литр.\nБу янгилик «Ўзавтосаноат» монополиясидан халос бўлиш умидини уйғотмоқда. Албатта, ушбу заводнинг ҳам тақдири Peugeot-Citroen’ники каби бўлмаса.\nЎзбекистонда биофизика фанига асос солган академик Бекжон Тошмуҳамедов бу ҳафта 85 ёшида дунёдан ўтди. Бекжон Тошмуҳаммедов 1935 йил 27 январда Тошкентда ёзувчи Ойбек хонадонида туғилган. 1958 йилда Москва давлат университетини тамомлаган. Тошкент давлат университетида кичик илмий ходим, биокимё ва биофизика кафедраси доценти, Ўзбекистон ФА ядро физикаси ва биокимё институти биофизика лабораторияси мудири бўлиб ишлаган. Олий аттестация комиссияси раиси, Ўзбекистон ФА Президиуми аъзоси бўлган.\nБек Ойбекович АҚШ, Англия, Германия, Франция, Швеция, Дания каби мамлакатларнинг бир неча халқаро илмий марказ ва академияларининг фахрий аъзоси эди. Шунингдек, у 90-йилларда сиёсат билан ҳам шуғулланган. Шавкат Мирзиёев академик Бекжон Тошмуҳамедовнинг вафоти муносабати билан унинг оила аъзоларига таъзия билдирди.\n27 июнь – Матбуот ва оммавий ахборот воситалари ходимлари куни. Одатда, бу куни журналистларни йиғиб тадбир ўтказилиши анъанага айланган. «Дарё» ўзбек журналистларининг иш жараёнидаги расмларини тўплаб чоп этди. Шавкат Мирзиёев матбуот ва ОАВ ходимларини касб байрами билан табриклади ҳамда Ўзбекистон журналистика ва оммавий коммуникациялар университети талабалари учун Маҳмудхўжа Беҳбудий номидаги стипендияни таъсис этишни таклиф қилди.\nПрезидент нутқида айрим журналист ва блогерларимизда билим ва профессионал малака, баҳс маданияти етишмаслиги ҳақида ҳам тўхталди ҳамда «Биз бўлғуси журналистларимиз чуқур билим ва касб маҳоратини, она тилимиз билан бирга чет тилларни, фаол фуқаролик позициясини, ахборот-коммуникация технологиялари, нотиқлик малакасини пухта эгаллашларига алоҳида эътибор қаратишимиз зарур», деди.\n«Дарё»да қолинг ва энг сўнгги янгиликлардан хабардор бўлинг. Карантин кучаймоқда, зарурий гигиена талабларига риоя қилинг.\n23:47, 06.06.2020 188062\n12:53, 15.06.2020 157966\n11:52, 10.06.2020 150817\n22:58 Бугун 982\n22:43 Бугун 3313\n22:36 Бугун 5662\n22:28 Бугун 10020\n19:35, 29.09.2020 116185\n11:45, 30.09.2020 114101\n22:27, 29.09.2020 105369\n13:57, 30.09.2020 97227


Мактабларга дин сабоғи киритилади\nҚирғизистон ҳукумати расмийларининг айтишларича, мактабларда диншунослик дарсларининг жорий этилиши диний-экстремистик оқимлар аъзолари сонининг озайишига сабаб бўлади.\nҚирғизистон ҳукумати ўрта таълим мактабларида диншунослик дарсларини жорий этиш билан ёшларининг Ҳизбут -Таҳрир каби диний оқимларга қўшилиб кетиши олдини олмоқчи.\nМактабларда диншунослик фани ўқитила бошланиши ҳақида илк бор Қирғизистон Маориф вазири ўринбосари Борис Кубаев Бишкекда ўтказилган “Диний муаммолар ва уларнинг ечими” мавзусидаги давра суҳбати чоғида маълум қилган эди.\nҚирғизистонлик маорифчиларга кўра, бу қувонса арзигулик янгиликдир. Чунки мактабларда дин дарсларининг ўқитилиши ёшларнинг турли экстремистик оқимларга қўшилиб кетишининг олдини олиши мумкин.\n- Диншунослик дарсларининг мактаб дастурига киритилиши кўпчиликнинг турли экстремистик диний ташкилотларга аралашиб қолишининг олдини олади. Ваҳобийлик ва Ҳизбут-Таҳрир оқимларининг кучайиб бораётганига ёшларимизнинг диний билими йўқлиги сабаб бўлмоқда. Диншунослик фани орқали ёшларимизга умумий диний билим бериш имконияти яратилади, деди Ўш шаҳар халқ таълими бошқармаси бошлиғи Абдували Болтабоев.\nАйни пайтда бу масала Қирғизистон парламентида ҳам кўтарилди. Қирғизистон парламентининг 28 октябр куни бўлиб ўтган йиғилишида Қирғизистон Дин ишлари бўйича давлат комиссияси раиси Қанибек Ўсмўналиев айни пайтда мамлакатдаги барча ўқув муассасаларига диншунослик дарси киритилиши бўйича қонун лойиҳаси ишлаб чиқилаётганини маълум қилди:\n- Биз бу қонун лойиҳасини тайёрлаяпмиз. Бироқ биз биринчи навбатда иккита муаммони ҳал қилиб олишимиз керак. Булар диншунослик фанини ўқитадиган муаллимларни тайёрлаш ва ўқув методик қўлланмалари муаммосидир.\nМактабларда бу фан албатта ўқитилиши шарт. Аммо биз яна бир бор малакали мутахассислар етишмаслиги муаммосига дуч келяпмиз, деди Қанибек Ўсмўналиев.\nНорасмий маълумотларга кўра, Ҳизбут-Таҳрир каби турли диний ташкилот аъзолари асосан Қирғизистон жанубидаги Ўзган, Новқат ва Қорасув туманларида истиқомат қиладилар. Айрим кузатувчиларга кўра, ушбу туман мактабларидаги ўқувчиларнинг аксарияти ҳам Ҳизбут-Таҳрир партияси вакиллари фарзандларидир. Бу эса Ҳизбут-Таҳрир партияси ғоялари мактаб ўқувчилари орасида ҳам тарқалмоқда дейишга асос яратмоқда.\nЎшлик айрим кузатувчилар мактабларда диншунослик фанининг киритилиши ўқувчиларда диний билимни шакллантирибгина қолмай, Ҳизбут-Таҳрир партияси вакиллари фарзандларининг ҳам ота-она изидан бориши олдини олиши мумкинлигини айтадилар.\nЛекин бундай фикрга қўшилмайдиганлар ҳам бор.\n- Мен мактабларга Ислом таълими дарсининг киритилиши тарафдориман. Сабаби Исломдан билими бор инсон ўзини жамиятда бошқача тутади.\nБироқ боланинг дунёқараши мактабда берилган таълим -тарбия билангина шаклланиб қолмайди. Бола биринчи навбатда оилада тарбияланади. Ҳизбчилар оиласида тарбияланган бола “Қуш уясида кўрганини қилибди” деганларидек, ота-онасининг эътиқодини қабул қилади, дейди Иззатилло Раҳматуллаев.\nҚирғизистон жанубида мактаб ўқувчиларининг турли диний оқимларга қўшилиши олдини олиш учун аввал ҳам ҳукумат томонидан бир қатор чора-тадбирлар кўрилган.\nМасалан, 2009 йил баҳорида Ўш шаҳар мэрияси мадрасаларда текширувлар олиб борган. Текширув натижасида 17 мадрасадан 14таси “санитария талабига жавоб бермайди ва ўқув жараёни саёз” деган баҳона билан ёпиб қўйилган.\nЎшлик баъзи диндорлар бу каби ҳолатларни “мусулмон фарзандлари ҳуқуқларини бузиш”, деб баҳоладилар.


Венесуела: парламент фаолияти тўхтатилди\n05 Aprel 13:31 / Published in COVID-19\nВенесуела: covid-19 туфайли парламент фаолиятини тўхтатди\nВенесуела парламентининг сессиялари беш кунга қолдирилди. Бу мамлакатдаги коронавирус эпидемиологик ҳолати билан боғлиқ.\nАммо таъкидланишича, истисно ҳолатларда мажлислар қонун чиқарувчилар иштирокида ўтказилиши мумкин, деди Миллий Мажлис Спикери Хорхе Родригез.\nВенесуела Миллий ассамблеяси (парламенти) мамлакатда коронавирус тарқалиши сабабли аввалги беш кунга режалаштирилган учрашувларни кейинга қолдиришга қарор қилди. Бу ҳақда якшанба куни EFE агентлиги хабар берди.\n«Парламент раҳбарияти Венесуела халқига 5 апрел душанбадан 9 апрел жума кунигача Миллий Ассамблея сессияларини бекор қилиш тўғрисида қарор қабул қилинганлиги тўғрисида хабар беришни илтимос қилади», дейилади парламент спикери Хорхе томонидан имзоланган баёнотда. Ушбу чора коронавирус тарқалишига қарши курашишга қаратилган «профилактика чораларини таъминлаш» учун қилинганлигини таъкидлайди.\nУшбу ҳафта парламентда барча комиссияларнинг «юзма-юз учрашувлари» ўтказилмайди. Бироқ, истисно ҳолатларда, «[қонун чиқарувчилар иштирокидаги мажлислар] қонун лойиҳаларини қабул қилиш учун [махсус] эҳтиёж пайдо бўлган тақдирда ўтказилиши мумкин», дейилади хабарда.\nАввалроқ Венесуела президенти Николас Мадуро мамлакатда «қатъий карантин» ни 5 апрелдан яна этти кунга узайтириш тўғрисидаги қарорни эълон қилганди. У COVID-19 инфекциясини юқтириш ҳолатларининг кўпайиб бориши муносабати билан киритилган.\nЎтган ҳафта Венесуела бир кунда коронавирус билан касалланганлар сони бўйича яна бир анти-рекордни қайд этди (1786). Пандемия бошланганидан бери 166123 юқтириш ҳолатлари аниқланди, 1644 киши юқтириш оқибатида вафот этди.\nВенесуела ҳукумати мамлакатда юқтиришнинг дастлабки иккита ҳолатини ўтган йилнинг 13 мартида, шу куни фавқулодда ҳолат эълон қилинганлигини хабар қилди. Кейин Президент Мадуро бутун мамлакат бўйлаб карантин жорий этиш тўғрисида қарор қабул қилганлигини эълон қилди. 18 февралда республикада Россияни Спутник V вакцинаси билан аҳолини коронавирусга қарши эмлаш бошланди.\nTagged under: COVID-19, ВЕНЕСУЕЛА, ЙИҒИЛИШ, ПАРЛАМЕНТ, қолдирилди\nЎзбекистонда, биринчи навбатда муҳожирлар эмланади\nКоронавируснинг аниқланган ҳолатлари сони тўғрисидаги маълумотлар


Япониядаги аэропортда гаджетлар учун туалет қоғози пайдо бўлди\n23:31 / 22.12.2016\nСмартфон учун туалет қоғози – японлар ўйлаб топган ихтиролардан бири. Албатта, ихтиронинг номи қулоқларга бироз ғалати эшитилиши мумкин. Бироқ бу сиз ўйлагандек кераксиз нарса эмас. Ахир жамоат жойларида, ҳожатхоналарда биз ҳеч қачон севимли смартфонларимиздан ажралмаймиз. Бундай жойларда эса ҳаво катта миқдордаги микробларга тўла бўлади ва улар гаджет юзасини биз сезмаган ҳолда қоплаб олади. Айнан шундай вазиятларда махсус япон туалет қоғози сизга ёрдамга келади.\nГаджетлар учун туалет қоғозлари илк бор Токио шаҳридаги Нарита аэропортидаги ҳожатхоналарда синовдан ўтказилди. Бундай ноодатий дастурнинг ташаббускорлари йирик япон уяли алоқа оператори NTTDoCoMo саналади. Бу кичик ўрамли қоғозларда қандай қилиб аэропортнинг бепул Wi-Fi тармоқларига уланиш мумкинлиги кўрсатиб ўтилган. Шунингдек, йўловчи ўзи қизиқтирган саволларга жавоб олиши мумкин. Албатта, қандай қилиб қоғозлар ёрдамида гаджетлар юзасидаги микробларни олиб ташлаш мумкинлиги ҳақида ҳам кўрсатмалар берилган.\nсмартфон Япония гаджет ихтиро


БУЮК БРИТАНИЯ: СЎНГГИ ПАРЛАМЕНТ САЙЛОВИДА АҲОЛИ ҚАНДАЙ ҒОЯЛАРНИ ҚЎЛЛАБ-ҚУВВАТЛАДИ? - Ўзбекистон овози газетаси\nДунёда парламент фаолиятининг такомиллашуви, сиёсий партияларнинг жамият ҳаётида муҳим ўрин эгаллаши қабул қилинаётган қонунларнинг одамлар ҳаётига бевосита таъсир ўтказиши, жамиятни янада эркинлаштиришда, фуқароларнинг тинч, хотиржам ва фаровон яшашида муҳим омил бўлиб хизмат қилмоқда.\nБу Европанинг ривожланган давлатларидан бири — Буюк Британиядаги сиёсий жараёнлар мисолида ҳам намоён бўлмоқда. Бугунги кунда ушбу мамлакатда сиёсий партиялар ва парламент давлатнинг ички ва ташқи сиёсатида ҳал қилувчи ўринга эга. Буни 2015 йил 7 май куни бўлиб ўтган парламент сайловлари ҳам кўрсатиб берди. Сайловда аҳолининг асосий қисми фаол иштирок этди.\nҲозирда Буюк Британияда ўндан ортиқ сиёсий партия фаолият олиб бормоқда. Уларнинг фақатгина иккитаси — консерваторлар ва лейбористлар энг йирик партиядир. Сайлов натижалари ҳам буни яна бир бор исботлади.\nСайлов якунларига кўра, парламент қуйи палатасида энг кўп ўринни консерваторлар эгаллади ва етакчилик мавқеини сақлаб қолди. Сайловдан олдин ўтказилган сўров натижалари, Лейбористлар партияси ўз мавқеини бой бераётгани, ушбу сиёсий кучни аҳолининг бор-йўғи 29 фоизигина қўллаб-қувватлаётганини кўрсатди. Мазкур таҳлилга кўра, консерваторларни 32 фоиз фуқаро ёқлагани маълум бўлди.\nСайлов якунида эса консерваторлар 11 миллион уч юз мингдан кўпроқ аҳолининг қўллаб-қувватлашига эришиб, парламент қуйи палатасида 331 депутатлик ўрнини эгаллади.\nМазкур сиёсий партия 1834 йилда ташкил этилган. Шундан кейин консерваторлар мамлакат сиёсий ҳаётида муҳим ўрин тутиб келмоқда. Консерваторлар ХХ аср бошларидан эътиборан Буюк Британия сиёсий майдонида асосан Лейбористлар партияси билан рақобатлашади.\nЎтган асрда салкам олтмиш йил давомида Буюк Британия Бош вазири Консерваторлар партиясидан сайланган. Айнан консерваторлар етакчиси бўлган Уинстон Черчилль ҳамда Маргарет Тэтчер узоқ йиллар давомида ҳукуматни бошқариб келди. Тэтчер даврида кенг кўламли иқтисодий ислоҳотлар ўтказилиб, мамлакатдаги энг етакчи сиёсий партия мақоми янада мустаҳкамланди.\nБу етакчилик ХХI аср бошида ҳам давом этмоқда. Яъни 2010 йилда ўтказилган парламент сайловларида Дэвид Кэмерон бошчилигидаги партия қуйи палатада 307 депутатлик ўрнини банд этди.\n2014 йилда Европарламентга бўлган сайловларда консерваторлар 19 ўринга эга бўлди. Ҳозирда улар Европарламентда ҳам ўз ғояларини ҳимоя қилмоқда.\nПартиянинг расмий ранги — кўк ва яшил ҳисобланади. Шунингдек, партиянинг мадҳияси ҳам мавжуд.\nБуюк Британиядаги яна бир етакчи сиёсий кучлардан бири — Лейбористлар партияси ҳисобланади. 1900 йилда ташкил этилган партия, 1906 йилда «Лейбористлар партияси» номини олади. Лейбористлар 1918 йилда ўзининг энг йирик ва узоқ муддатга мўлжалланган дастурини қабул қилади. Партиянинг ҳозирги кундаги сиёсатида ҳам мазкур дастурнинг айрим жиҳатлари сақланиб қолган.\nСоциал-демократия ғояларини илгари сурадиган мазкур партия жорий йилдаги сайлов натижаларига кўра, парламент қуйи палатасида 232, Лордлар палатасида эса 212 депутатлик ўрнини банд этди. Европарламентга бўлган сайловда эса 20 депутатлик мандатига эга бўлди.\nҲозирда партия янги ривожланиш босқичида турибди. Сайловдаги муваффақиятсизликдан сўнг жорий йилнинг 8 майида партия етакчиси Эда Милибэнда ўз ўрнини Гарриет Гарманга бўшатиб берди.\nЛейбористлар партияси Буюк Британияда катта обрўга эга сиёсий бирлашмадир. Ишчи партиясининг асосий ғояси социал-демократия ҳисобланади. Аммо йилдан-йилга партия йўналиши ҳам замонавий талабларга қараб ўзгариб, ривожланиб бормоқда.\nЛейбористларнинг Сайловолди дастурида ижтимоий бирдамлик, иқтисодиётни ислоҳ қилиш, бойлар ва камбағаллар ўртасида ўзаро тенгликни таъминлаш, ишчилар ҳуқуқ ва манфаатларини ҳимоя қилиш, мамлакатда тинчликни мустаҳкамлаш, шунингдек, бепул тиббий хизмат ва таълим тизимини ривожлантириш каби долзарб масалалар ўрин эгаллаган.\nСўнгги пайтларда партия ғояларида «капиталистик ишчи партияси»га хос бўлган қарашлар намоён бўлмоқда. Бу янги иш ўринлари яратиш, мигрантлар масалаларини ҳал этишда муҳим омил бўлиб хизмат қилмоқда.\nПартиянинг мамлакатдаги етакчилик даври 1997 ва 2001 йиллардаги сайловларда намоён бўлганди. Ўшанда партия парламентдаги етакчи мавқега эга бўлиб, Бош вазирликка ўз номзодини қўйган эди.\nСайлов натижаларига кўра, парламент қуйи палатасида 56 депутатлик ўрнини эгаллаб, учинчи натижани қайд этган — Шотландия миллий партияси ҳисобланади. Миллий анъана ва қадриятлар тарафдори бўлган мазкур партия Шотландия парламентидаги энг йирик сиёсий куч ҳисобланади. Сайловолди жараёнида олиб борилган ўрганишга кўра, партиянинг 100 минг нафардан ортиқ аъзоси мавжуд.\nБуюк Британиядаги сиёсий партияларнинг умумий хусусияти шундан иборатки, уларнинг ғоялари бир-биридан тубдан фарқ қилмайди. Аксинча, бир-бирини тўлдириб, барча соҳаларнинг бирдай ривожланишига замин ҳозирлайди. Бу каби хусусиятни ривожланган демократик давлатлардаги бошқа сиёсий партиялар фаолиятида ҳам кўрамиз.\nБундан келиб чиқадики, сиёсий партия мамлакатнинг тараққиёт стратегиясини такомиллаштириш учун ўз қарашларини, ғоя ва мафкурасини кучайтириб, янгилаб бориши лозим.


CLICK орқали севимли китобингизни онлайн харид қилиш имкони яратилди\nДобавлено: 30.01.2016, 00:17\nЎзбекистон матбуот ва ахборот агентлиги тизимида ташкил этилган ва ҳозирда Ўрта Осиёдаги энг йирик китоб дўкони саналмиш "Китоб олами" тобора кенг омма эътиборини ўзига жалб қилиб келмоқда. Бунга сабаб мажмуада яратилган кенг имкониятлар ва маҳсулотлар турининг кўплигидир.\nБугун дўконда харидорлар учун янада кўпроқ қулайликлар яратиш йўлида турли саъй-ҳаракатлар амалга ошириб келинмоқда. Бунда китоб савдосига энг илғор ахборот-коммуникация технологияларини татбиқ этиш ҳам кўзда тутилган. Шуларнинг намунаси ўлароқ, 2016 йилдан бошлаб, мажмуа харидорлари CLICK хизматидан фойдаланган ҳолда "Китоб олами"дан ўзлари учун манзур бўлган маҳсулотлар, жумладан жаҳон ва ўзбек адабиёти дурдоналарини сотиб олиш имкониятига эга бўлдилар.\nДемак, Сиз CLICK фойдаланувчиси сифатида "Китоб олами" дўконининг "www. kitobolami.uz" номли сайтидан 50 мингдан зиёд номдаги китоблардан исталганини танлаб оласиз ва уяли телефонингиз орқали тўловни амалга оширасиз. Бордию, керак бўлган китобингизни топмаган бўлсангиз, сайтнинг ўзида муаллиф ва китоб номини кўрсатган ҳолда мурожаат қолдиришингиз мумкин. Яқин вақт ичида дўкон мутахассислари сиз билан боғланиб, китоб ва элтиб бериш хизматининг қўшимча тўлови хақида маълумот беришади.\nСиз танлаган китоблар Ўзбекистон Республикасининг исталган ҳудудига почта орқали жўнатилади. Демак, сиз эндиликда қулай тарзда ортиқча йўл ҳақи ва вақт сарфламай туриб, севимли китобингизни мутола қилиш имкониятига эгасиз.


Афғонистон Узбинида амалиёт ўтказилмоқда\nАфғонистонда мингдан зиёд халқаро қўшин Франция ҳарбий қўмондонлиги остида пойтахт Кобул шарқидаги Узбин вилоятида Толибон жангариларига қарши амалиётларда қатнашмоқда.\nАмалиётдан мақсад афғон ҳарбий қўмондонлигига ушбу вилоят устидан назорат ўрнатишга кўмаклашишдан иборат.\nЖангларда 800 француз, 200 америкалик, шунингдек, афғонистонлик ҳарбийлар қатнашмоқда.\nЖангарилар билан отишмада бир қанча америкалик аскар яраланган. Жангарилар тарафидан талафотлар ҳақида маълумот йўқ.


Молдова: сайлов натижасиз тугади\n29 ноябр 2020, Тошкент вақти: 14:39\nМолдова парламенти мамлакат президентини сайлай олмади.\nПарламент сайлов комиссияси раиси Валериу Саванинг айтишича, ҳукмрон коммунистлар партиясидан президентликка номзод\nБош вазир Зинаида Гречанининг сайланишига атиги битта овоз етмаган.\nПрезидент этиб сайланиш учун номзод 61та овоз тўплаш лозим. Коммунистлар номзоди 60та овоз тўплашга муваффақ бўлди. Мухолиф партиялар эса президент сайловига бойкот эълон қилди.\nЭндиликда мамлакат парламенти 15 кун ичида иккинчи сайловни ўтказиши лозим. Иккинчи уринишда ҳам президент сайланмаса, парламент тарқатилиб, мамлакатда янги парламент сайловлари эълон қилинади.\nМолдовада яқинда бўлиб ўтган парламент сайловларида коммунистлар парламентдаги 101 ўриннинг 60тасини қўлга киритди. Бироқ сайлов натижалари мухолифат норозилик намойишлари ва тартибсизликларга сабаб бўлди.


“Художон, боламни мендан олиб қўймагин” – эри ногирон аёл жигарбанди учун чора истаяпти\nБир зумга тасаввур қилиб кўринг: кўз олдингизда жигарбандингизни тутқаноқ тутиб, ўзини йўқотиб қўйишини кўрсангиз-у, қўлингиздан ҳеч бир чора келмаса. Бу ҳолат кунига 20-30 марталаб такрорланса. Деновлик Шоҳиста Маманазарова шу азоб билан яшаяпти.\nУнинг 7 ёшли ўғли Жавоҳир Шуҳратжонов туғилганидан бери тутқаноқдан азият чекади. Жавоҳир дунёга келганида комага тушган, шундан буён ҳар куни тутқаноқ хуруж қилади. Хуружлар 15 мартадан 30 мартагача такрорланади.\n“Олиб бормаган шифокорим қолмади, ҳамма жойга кўрсатдим. Ҳамма шифокорлар кўриб, худо хоҳласа яхши бўлади, дейди. Лекин кунига 30 марталаб тутқаноқ хуруж қилади. Қўлимдан келадигани фақатгина бағримга босиб, “Аллоҳим шифо бергин”, деб ўтириш холос.\nТенгдошларига қўшиб боғчага бермоқчи эдим, икки кундан кейин қайтариб беришди. Айби тутқаноғи борлиги. Ҳеч бир боғча олмайди. Гапга тушунмайди, чунки тенгдошларидан 3 йил орқада. Ҳалиям ўзини 4 яшар деб тасаввур қилади. Болам форма кийиб мактабга боришини орзу қиламан. Ҳатто ўртоқлари билан ўйнаса, тутқаноқ хуруж қилиб йиқилади. Юзлари шилиниб, тишлари синади. Йиқилиб майиб бўлиб қолишидан қўрқиб яшайман. Художон, боламни мендан олиб қўймагин, деб нола қиламан.\nҲозир ягона умидим Россиядан. Тьюмен шаҳридаги шифокорлар болани операция орқали тузатиш мумкинлигини айтиб, натижага кафолат беришяпти. Операциянинг ўзига 9 минг доллар кетар экан, бундан ташқари бориш-келиш харажатлари ҳам бор. Бу кимларгадир ҳеч қанча эмасдир, лекин биз учун бу пул ҳозир сув ва ҳаводек зарур. Нон ва сув ичмасам ҳам майли, лекин шу пулни топиш учун ҳаракат қиляпман”, дейди Шоҳиста опа.\nАфсуски, фарзандининг хасталиги аёл бошидаги ягона дард эмас. Жавоҳирнинг отаси ҳам яхшилар кўмагига муҳтож, у иккинчи гуруҳ ногирони. Шуҳратжон Маркаев 20 йил аввал автоҳалокатга тушиб, чап оёғининг пастки қисмидан ажралган. Унга протез ўрнатиш керак. Давлат томонидан ҳар йили бепул протез берилади, аммо у сифатсиз – 2-3 кунга ҳам ярамай синади. Янгисини олишга имкон йўқлиги боис синиқ протезни ямаб, скотчлаб ишлатишга тўғри келмоқда. Сифатли ва мустаҳкам протез ўрнатиш учун эса оила 35 млн сўм топиши керак.\nУч фарзанд улғаяётган, болаларнинг кенжаси ва оила бошлиғи дард билан яшаётган оиланинг оилавий аҳволи яхши эмас – фақатгина беморлар олаётган ногиронлик нафақасига боғланиб қолишган. Бу эса операцияга жамғариш тугул, кунлик харажатларни қоплашга ҳам кифоя қилмайди.\n“Рўзғорга харажат қилсак, болаларнинг кийимига етмайди. Бир томонда дори масаласи ҳам бор. Ўғлим ҳар куни 30 минг қийматидаги дори ичади. Баъзида нонсиз қолиб кетган кунларимиз бўлган.\nҲар 2-3 ойда Тошкентга даволанишга олиб келамиз. Ҳар гал 7-8 млн пул кетади. Пулимиз қолмай, вилоятга қайтиш учун таксига қарзга чиққан вақтларимиз ҳам бўлган...” , дейди Шоҳиста опа минг истиҳола билан.\nСавоб талабида бўлган яхшилар, бир оиланинг дардига бефарқ бўлмайлик! Уларнинг мушкулини осон қилиш учун Аллоҳ қодир қилгани қадар ёрдамингизни аяманг. Зора, бу кичик яхшилигингиз охиратда сизга катта енгиллик берса, ажабмас.\nUzCard: 8600 1204 0360 0557 (Маманазарова Шоҳиста номида)\nСбербанк: 4279 5500 1192 8330 (Кундуз Буриева номида)\nОператор: Мирвоҳид Мирраҳимов


819 Ўқиш режими + -\nЖамиятимиздаги ҳар бир ёш инсон шу икки табақадан бирига оиддир: Биринчи табақа: ҳар тарафлама диндор бўлган ёшлар. Улар Исломнинг одоби, ахлоқи ва билхосса ижтимоий қонунларига боғлангандирлар. Бу гуруҳга дохил бўлган ҳар бир ёш йигирма ёки ўттиз ёш орасида мутлақо уйланади. (Аммо айрим истисноли ҳоллар ҳам мавжуддир.) Йигирма ва ўттиз ёш орасида бўлган ёшлар учун уйланиш, рўза тутган кишининг ифтор соати кабидир.\nМен эса сизга ишончли ва илоҳий ҳукмни эслатаман. Ҳазрати Пайғамбаримиз соллаллоҳу алайҳи васаллам шундай буюрадилар: «Умматимдан икки тоифани ҳеч кўрмадим: қўлида сигирларнинг думлари каби қамчиларни тутиб, у билан халқни урганлар ва кийингани ҳолда яланғоч кўринган аёллар, улар эгиладилар ва уларни эгдирадилар. Бошлари эгилмиш туяларнинг букрилари каби эгикдир, на жаннатга кирарлар, на жаннат ҳидини насимини биларлар, ваҳоланки, унинг ҳиди маълум бир масофадан билинади.\nҲа, фосиқлар дунёнинг гўзаллигини, лаззатлари ва уларнинг тўйиб бўлмас қаноатларини хотирлатадилар. Мен эса оқибатнинг таҳликасини ва сизни кутган натижаларни эслатмоқдаман. Мутлақ ишонишингизга қарамай, қиёмат кунини ва Аллоҳ таолонинг шу хитобини ёдингизга солмоқчиман: «Кофир бўлган кимсалар дўзахга кўндаланг қилинадиган кунда (уларга дейилур): «Сизлар ўз ҳузур-ҳаловатларингизни ҳаёти-дунёларингиздаёқ кетказдингиз ва улардан фойдаланиб бўлдингиз. Энди бу кун ерда ноҳақ кибру ҳаво қилганларингиз ва итоатсиз бўлганларингиз сабабли хорлик азоби билан жазоланурсизлар».(Аҳқоф, 20)\n01:46 / 27.11.2019 1001\nНамойишчилар Америка телеканалини вайрон қилишди\nЛивиядаги ғалаёнлар тўхтамасдан давом этмоқда. Одамлар Ливияда қон тўкилишини тўхтатишни талаб қилмоқда. Якшанба куни норозилиги кучайган намойишчилар, Ливия давоми...\n08:22 / 02.12.2016 854\n10:10 / 19.03.2017 1201\n03:30 / 27.10.2017 3779\n20:00 / 10 август 297


«Толибон» ҳижоб билан боғлиқ янги қарор чиқарди | Azon.uz - Ахборот-таҳлилий портал\n3913 16:05 07.05.2022\nҲужжатда оммавий ахборот воситаларига ҳижобни тарғиб қилиш вазифаси юклатилган.\nМаълум қилинишича, қарор 8 май куни соат 08:00 да (Кобул вақти билан) эълон қилиниши керак. Бироқ ҳали оммага эълон қилинмаган буйруқнинг нусхаси қўлга киритилган. Унга кўра, биринчи босқичда очиқ кийинган ёки ўранмаган аёл уйининг остонасидан аниқланади, ҳолат бўйича унинг васийси огоҳлантирилади.\nМазкур фармойишнинг бошқа бандларида шундай дейилган: «Иккинчи босқичда унинг васийси тегишли бўлимга чақирилсин, учинчи босқичда эса аёл васийси уч кун муддатга лавозимидан четлаштирилсин. Тўртинчи қадамда васийга нисбатан тегишли жазо тайинлаш учун судга топширилади».\n«Толибон» буйруғи давлат идораларида ишлайдиган, ҳижобга риоя қилмайдиган аёлларни лавозимидан озод қилишни назарда тутади. Шунингдек, ОАВда ҳижобнинг афзал томони ва уни ўрамаслик оқибатлари ёритилиши керак.\nМаълумот учун: «Толибон» мамлакат устидан назоратни қўлга киритгач, аёлларнинг жамиятдаги иштироки, меҳнат ва таълим олишига чекловлар киритди, бу эса миллий ва халқаро миқёсда кучли реакцияга сабаб бўлди. Сўнгги маълумотларга кўра, Нимроз вилоятидаги толиблар бир қанча сотувчиларни ўранмаган аёлларни дўконига киритгани учун калтаклаган.\nМахсус Афғонистон Толибон Ҳижоб\n267 23:45 25.05.2022\n179 23:25 25.05.2022\n308 22:50 25.05.2022\n253 22:30 25.05.2022\n115 21:50 25.05.2022